DRC Glossary : Hakha Chin | Laiholh | National Ethnic Disability Alliance: NEDA\nDRC Glossary : Hakha Chin | Laiholh\nVolhpamhnak: Puarhrannak le Volhpamhnak caah a sullam kha ichirchanh.\nLangh dingin khunhhalnak caah soknak: Langh dingin khunhhalnak caah soknak cu Royal Commission nih zapi sin i biaceihnak an tuah lio ah biachimnak nawl pek ding le tehte pawl halnak nawl pek dingin minung pawl, bu pawl le sihni pawl nih phih a herhmi fom (form) pakhat a si. Zapi sin biachimnak hmun ah biachim dingin Pumtlinglo Royal Comission sin ah halnak a tuahtu pawl cu tehte pawl tiah auh an si i an sihni pawl nih an tuah men lai nain hi fom (form) kha tling tein phih a herh lai lo.\nHaotu bik: Pumtlinglo Royal Commission i Haotu bik cu Komisin haotu pawl i hruaitu a si. Hoatu bik cu Upatmi a si. Ronald Sackville AO QC cu biaceihtu a rak si.\nKomisin lei hoatu: Komisin lei haotu (Commissioners) pawl cu Royal Commission hruai dingah Acozah nih a thim cangmi minung pawl kha an si. Pumpaak pawl le thiamsang pawl sinah biachimnak, kherhhlainak tuah dingah halnak le zapi sin biachimnak pawl ah biahalnak pawl tibantuk kha Komisin lei haotu pawl nih Royal Commission he aa pehtlaimi thil pawl kha lam tampi in a dothlat. Komisin lei haotu pasarih nih Pumtlinglo Royal Commission cu an hruai.\nMibu Tonpumhnak: Mibu tonpumhnak cu zapi tonpumhnak pakhat a si i cuka hmun ahcun pumtlinglo le an innchungkhar pawl le an hmuhtonmi pawl le hmuhning pawl kong bawmchaantu pawl sinin biachimmi kha Pumtlinglo Royal Comission nih a ngai kho lai.\nTehte chimternak: Tehte chimternak cu zapi sin biachimnak ah minung pakhat kha biachimter ding le thil sining chim dingah Disability Royal Commission a herh tikah a fial mi kha a si. Royal Commission nih chimter dingin an auh hnu ah zapi sin biachimnak ah na kai lo ahcun cucu nawlbuar a si. Pumtlinglo Royal Commission nih a rak chimmi cu pumtlamtlinglo, anmah zohkhenhtu pawl asilole innchungkhar chungtel pawl kha zapi sin biachimnak ah hramhram in bia a chimter hna lai lo.\nChuahpiak dingin Hngalhternak he Nawlzulhnak: Chuahpiak dingin theihternak he nawlzulhnak a sullam cu Pumtlinglo Royal Commission nih a herhmi thawngthanh asilole catialmi pawl peknak kha a si. Chuahpiak dingin hngalhternak ah Disability Royal Commission nih a herhmi thawngthanh asilole catialmi pawl pek lo in um kha nawlbuar a si. Chuahpiak dingin Hngalhternak na ngah ahcun, zalong tein upadi lei ruahnak cheuhmi kha na ngah hrim a hau. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nA thlithup Thawngthanhmi: A thlithup thawngthanhmi cu Pumtlinglo Royal Commission sin ah na konglam na chim tikah phozar loin chiah na duhmi kong kha a si. Pumtlinglo Royal Commission sin i thawngthanhnak na pekmi pawl kha aho hmanh nih hmuh lo dingin tuahnak dingah lam a phunphun an um. Hihi ah aa telmi cu Pumtlinglo Royal Commission hnu ah donghter a si. Na konglam a dihlak asilole achumcheu kha phozar loin chiah na duh ahcun, zalong tein upadi lei ruahnak cheuhmi kha na ngah hrim a hau. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nPumtlamtlinlonak: Pumtlinlonak cu Royal Commission nih chambaunak phunkhat khat bantukin ichuahpimi a si zongah, zawtnak, poipang tonnak asilole kum upat ruang a si zongah a fiantermi kha a si. Pumtlinlonak nih minung pakhat kha a khuaruahnak pawl, cawlcanghnak pawl, biachimnak pawl, umtuning pawl, hmuhmi pawl, theihmi pawl le biakchawnh ning pawl kha a thlen khawh.\nThil sining Langhtertu Tehte: Thil sining cu Pumtlinglo Royal Commission zapi sin biachimnak ah tuanbia pawl chimmi, tehte chimphuannak pawl, thawnghthanhmi asilole a dang catialmi pawl pekmi pakhat khat kha a si.\nNingcang loin tuahtonak: Ningcang loin tuahtonak cu minung pakhat asilole bu pakhat nih a mah miaknak caah nangmah an hmanmi kha a si. Ningcang loin tuahtonak i tahchunhnak pawl cu:\nNa tangka asilole ngeihmi pawl kha ningcang loin hmannak asilole firnak\nA dikmi nihlawh pawl nangmah pek lonak\nNupa sualnak tuahnak lei nangmah sinin a miak laaknak\nNangmah kha riankainak pawl asilole rian hmuhnak in khenkhamnak\nBu Inn: Bu inn cu ihrawmmi inn a si i cuka ahcun pumtlamtlinglo zeimawzat caan sau an umnak a si. Bu inn nih riantuantu pawl aa ngeih hna i cu nih cun a ummi pawl kha an zohkhenh hna, inn an thianh i a ummi pawl nih cawlcanghnak pawl le itonnak caan suaisamh pawl ngah dingah an bawmh hna.\nNgandamnak hmun pawl: Ngandamnak hmun pawl cu ngandamnak lei zohkhenhnak hmuh dingah lenkai khawhnak hmun pawl a si, cu bantuk hna cu:\nSii lei thlopnak Hmun pawl\nGP sekhaan pawl\nHaa siibawi pawl\nMit siibawi pawl\nTakpum hmeh a thiammi pawl\nTakpum cawlcanghning le riantuanning thlop a thiammi pawl\nA thiam bakmi pawl\nItel khawh dihmi Fimcawnnak: Itel khawh dihmi fimcawnnak cu mibu chungah pumtlinglomi siangngakchia pawl ngakchia, mino asilole upa kha a dang siangngakchia pawl he aa khatmi sianginn khaan chungah um kha a si.\nUpadi lei Tangka Bawmhnak Timhtuahnak: Upadi lei Tangka Bawmhnak Timhtuahnak cu thil sining zeimawzat ah ah upadi lei na pek dingmi aman pawl a khuhchilh khawhmi tangka lei bawmhnak a si. Upadi lei pek dingmi aman pawl cu Disability Royal Commission nih phung ning tein tuah ding an fial tik a khuhchilh te lai:\nZapi sin biachimnak ah tehte pakhat bantukin langh.\nAnmah he biaruahnak ah kai.\nAnmah kha thawngthanhmi asilole catialmi pek.\nDaithlanhnak: Daithlanhnak cu an in bawmh hnga dingmi ningin minung pakhat nih bawmhnak an pek lo caan khi a si. Daithlanhnak cu voikhat te lawng a cang kho, asilole atu le atu a cang kho peng mi a si. Fahnak pek dingah zeihmanh aa timhmi a si lo bu in minung pakhat nih nangmah cu an daitlanh khawh.\nDaithlanhnak i tahchunhnak pawl cu hihi pawl nangmah peklo kha a si:\nRawl le ti\nNgandamnak lei Zohkhenhnak\nSii lei thlopbulnak asilole sii din dingmi pawl\nKhuaruahnak lei bawmhnak\nNangmah kha midang pawl he ibiakchawnh kho dingin bawmh dingah aa tlakmi bawmhnak pawl\nNangmah nih na pawngkam ah bawmhnak ngah dingin aa tlakmi bawmhnak pawl\nChuahpiak dingin Hngalhternak Hngalhternak: Chuahpiak dingin theihternak cu Pumtlinglo Royal Commission nih a herhmi minung asilole buu sinah thawngthanhnak asilole catialmi pawl pek dingah ningcang tein catialmi kuatmi kha a si. Chuahpiak dingin Hngalhternak na ngah ahcun, zalong tein upadi lei ruahnak cheuhmi kha na ngah hrim a hau. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nSihni Bawmhnak Zung: Sihni Bawmhnak Zung i rian a tuanmi sihni pawl nih Pumtlinglo Royal Commission sinah upadi lei ruahnak cheuhnak le bawmhnak an pek.\nTuahsernak lei Lamhmuhsaknak pawl: Tuahsernak lei lamhmuhsaknak pawl cu Pumtlinglo Royal Commission nih zapi sin biaceihnak tibantuk ah thil pawl fuhpanh ning fianter dingah a sermi catialmi pawl an si. Tuahsernak lei Lamhmuhsaknak pasarih an um i cuka ahcun Pumtlinglo Royal Commission i a riantuannak pawl kong le tuahto ning pawl kong a chim.\nPumpaak in Ton caan: Pumpaak ton caan cu na konglam na chimh khawhmi hna Komisin lei haotu (Commissioner) le Pumtlinglo Royal Commission bawi pawl he a thlithup in tonnak a si. Pumpaak in tonnak caan pawl cu telifon in, video link in a si kho i Australia chung hmun khat khat ah minung in pumpak in ton zong a si kho. Pumpaak in ton caan cu suimilam pakhat hrawng a rau tawn.\nTeirulchamnak in runvennak: Teirulchamnak in runvennak pawl cu na konglam kha chim dingin naa thim ahcun fahnak peknak in him tein an umter khotu thil pawl kha a si. Teirulchamnak kongah na lungretheih ahcun, zalong tein upadi lei ruahnak cheuhmi kha na ngah hrim a hau. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nZapi sin Biaceihnak: Zapi sin biachimnak cu biaceih zung i biaceihnak tibantuk phung ning tein tuahmi a si, cuka hmun ah cun Pumtlinglo Royal Commission sin ah thilcang pawl kong le pehtlaihnak a ngeimi thilsining pawl thil umtu ning kha chim a si. Pumtlinglo Royal Commission nih cheukhat pawl kha zapi sin biaceihnak ah an konglam chim dingin a sawm hna lai. Zapi sin biachimnak ah na konglam chim dingin an in sawm ahcun, zalong tein upadi lei ruahnak cheuhmi kha na ngah hrim a hau. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nKhenkhammi tuahsernak pawl: Khenkhammi tuahserhnak pawl cu minung pakhat i zalong tein a cawlcangh khawhnak nawl ri a khiah piakmi tuahsernak pawl kha an si. Hi ah hin minung pakhat kha vawlei ah tlu lak in tlaihnak, asilole minung pakhat kha dai tein um dingah sii hmannak tibantuk takpum lei khenkhamnak pawl hman aa tel kho.\nTeirulchamnak: Teirulchamnak cu Pumtlinglo Royal Commission sin ah na konglam na chim ruangah minung pakhat khat nih nangmah kha fahnak an pek asilole dan an tat, asilole an hrocer kha a si. Tahchunhnak ah, minung pakhat khat nih rian an pek asilole zohkhenhnak an pek i cu kong cu Pumtlinglo Royal Commission sin ah na chim ruangah dan an in tat ahcun teirulchamnak a tuah kho men.\nRoyal Komisin (Commission): Royal Komisin (Commission) cu a biapimi kongkau ah zalong tein dothlatnak a tuahtu a si. Royal Komisin (Commission) nih zeibantuk dah thlennak tuah a herh timi kong kha acozah sinah chimphuannak pawl a tuah.\nSihni: Upadi lei a thiammi cu sihni caah hmanmi min dang a si. Sihni nih aa dang liangluangmi upadi pawl ah ahmu a ngeimi pawl kha upadi lei ruahnak cheuhnak le bawmhnak a pek hna. Na Konglam Pumtlamtlinglo Upadi lei Bawmhnak nih zalong tein upadi lei ruahnak cheuhnak kha aman loin an pek khawh. Upadi lei Bawmhnak Zung i a tuanmi sihni pawl nih Pumtlinglo Royal Commission sin ah upadi lei ruahnak cheuhnak le bawmhnak a pek.\nAhleice Fimcawnnak: Ahleice Fimcawnnak cu mibu chungah pumtlinglo ngakchia pawl le mino pawl kha a dang siangngakchia pawl sinin a dang tein cachimnak kha a si. Pumtlinglo siangngakchia pawl cu aa dangmi program pawl chimh an si men lai asilole aa dangmi sianginn pawl kha an kai men lai.\nApnak: Apnak cu Pumtlinglo Royal Commission sin ah na kongkau chim dingin nangmah caah lam pakhat a si. Nangmah holh in na konglam kha na/ kha na tial khawh, na aw na khumh khawh asilole zuk in na suai khawh i Pumtlinglo Royal Commission sin ah na kuat khawh. Na konglam cheukhat asilole zeimawzat kha midang sin phuan lo dingin Pumtlinglo Royal Commission khan a fial khawh fawn hna.\nApnak (Minhngalhlo – website ah phozarmi): Na apmi kha mi tampi sin ah chimphuan kho dingin asilole chimphuan lo in chiah dingah naa thim khawh. “Minhngalhlo – website ah phozarmi”, ti kha naa thim ahcun, na apmi cheukhat kha Pumtlinglo Royal Commission vuapsaih (website) ah asilole an ripawt pawl ah phozar a si men lai. Pumtlinglo Royal Commission nih na min asilole umnak leihsa tibantuk nangmah kong fianternak dingah hman khawhmi thil pawl kha zeihmanh a phozar lai lo. Na fian setsai lo ahcun, zalong tein upadi lei ruahnak cheuhmi kha na ngah khawh. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nApnak (Zapi – website ah phozarmi): Na apmi kha mi tampi sin ah chimphuan kho dingin asilole chimphuan lo in chiah dingah naa thim khawh. “Zapi – website ah phozarmi”, ti kha naa thim ahcun, na apmi cheukhat kha Pumtlinglo Royal Commission website ah phozar a si men lai, asilole zapi sin an catialmi pawl le ripawt pawl ah ichirchanh a si men lai. Pumtlinglo Royal Commission nih na min le na pumpaak kong a dikthlir pawl kha a phozar khawh men, asinain na fon nambar le umnak leihsa tibantuk nangmah pehtlaihnak cu a phozar lai lo. Na fian setsai lo ahcun, zalong tein upadi lei ruahnak cheuhmi kha na ngah khawh. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nApnak (Khenkhammi): Na apmi kha mi tampi sin ah chimphuan kho dingin asilole chimphuan lo in chiah dingah naa thim khawh. “Khenkhammi” timi kha na thim ahcun, na apmi kha Pumtlinglo Royal Commission nih a phozar hrimhrim lai lo. Pumtlinglo Royal Commission a donghter hnu ah, thil sining zeimawzat ah khenkhammi apnak kha an hmuh khawh men lai. Na fian setsai lo ahcun, zalong tein upadi lei ruahnak cheuhmi kha na ngah khawh. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nNawlchuahnak: Nawlchuahnak cu catialmi pawl kha minung pakhat asilole buu pakhat sin ah pek dingin nawlpeknak lei phung ning tein tialmi a si. Hi pawl cu biaceihzung nih a chuah tawnmi a si. Minung pakhat khat nih nawlchuahnak hmangin Disability Royal Commission sin na pekmi kong hmuh kha aa zuam kho men i biaceihzung ah na kong kha hman dingin aa zuam kho men. Nawlchuahnak kongah na lungretheih ahcun, zalong tein upadi lei ruahnak cheuhmi kha na ngah hrimhrim a hau. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nKawh-auhnak: Kawh-auhnak cu zapi sin biaceihnak ah thil sining pek dingah minung fialnak phung ning tein catialmi a si. Pumtlinglo Royal Commission nih kawh-auhnak cu a chuah khawh. Kawh-auhnak khan a hmuh ahcun, zalong tein upadi lei ruahnak cheuhmi kha na ngah hrimhrim a hau. Na Konglam Pumtlinglo Upadi lei Bawmhnak (Your Story Disability Legal Support) nih man loin upadi lei ruahnak cheuhmi a pek khawh.\nRiantuan Dingmi Pawl: Riantuan Dingmi Pawl nih Pumtlinglo Royal Commission i an dothlatnak phunkhat bantukin zeibantuk dah a zoh awk a si ti kha a chimh.\nTehte kong Catialmi: Tehte kong catialmi cu na konglam he aa pehtlaimi thilcang pawl asilole siaherhmi pawl a tlangpi in langhternak phung ning in tialmi a si. Zapi sin biaceihnak ah tehte na si iahcun tehte kong catialmi timhtuah dingah fial na si lengmang lai. Tehte kong catialmi timhtuahnak nangmah bawmh dingah sihni pakhat na fial khah. Tehte pakhat in dir dingah fial na si ahcun, zalong tein upadi lei ruahnak cheuhmi kha na ngah hrimhrim a hau. Upadi lei Phaisa Bawmhnak Suaisamhmi (Legal Financial Assistance Scheme) hmangin upadi lei ruahnak cheuhnak cu na ngah kahwh. Na Konglam Pumtlamtlinglo Upadi lei Bawmhnak nih sihni pakhat he pehtlaihternak a tuah khawh.\nNa Konglam Pumtlamtlinglo Upadi lei Bawmhnak: Rampumpi huap Upadi lei Ruahnak cheuhnak Riantuanpiaknak (National Legal Advisory Service) caah a sullam kha ichirchanh.\nDownload PDF version of the DRC Glossary of Terms in Hakha Chin | Laiholh


Joe Biden Caah Cun Ruahchannak A Pit Cang – The Cherry Par\nTrump Bawmhnak Vuihnihnak. Democratic nih Trump nih bawmhnak mipi sinah tuante phakter ding a ti, a tlawmbik $1200 tal cu a si a herh a ti. Cu lioah Democratic pawl nih an rak duh lo, sautuk an kham Democratic pawl nih. Cun Vaccine si cu Trump tuan chungah USA mipi sinah pek a si lailo. Joe Biden president a awt niah mipi sinah kuat le phawt a si te lai tiah, Nancy Pelosi nih a rak ti.\nTrump cu a thin a har i a ran khawhchung in nawl a chuah i, Vaccine cu phawtnak a tuah cawlh. A hlawh a tling taktak cang. Sianginn zong on than a si dih lai a ti. Cun bawmhnak zong ka duhnung nan tuah tunglo ah cun min kathu kho lailo, a herh lomi $$$ bill vialte hlawnh dih ulaw mipi bawmhnak caah pe hna u. Cun minthutnak ka tuah lai a ti bak. Mipi cungah dawtnak a ngei taktakmi le zawnruahnak taktak a ngeimi president a si. Democratic pawl cu an cawl lenve ko nain zeihmanh an tuah khomi a um lo. Democratic ruahnak hi cu sehtan hmanh hi bantuk ruahnak a ngei lailo.\nJoe Biden caah cun ruahchannak a pit cang. Pasal a bia bantuk a tuah ngammi, Chiandeih bantuk Democratic nih an tuhmi pa a si.\nRelchap thawngpang dang, Trump Hi Chiandeih Lungput A Ngei. Trump hi midang cungah ngeihthiam nun a ngei. A tuan caan chungah midang ngeihthiam nun le tlangtla tiang a ngeihthiam. North Korea nih a hremmi pa USA pa cu a tuan tlawmpal ah an vun thlah cawlh nain a nunnak tu a liam. Turkey nih a tleihmi Pastor pa cu Trump nih a luat ter rih. ISIS pawl an ci a hmih hna. Vulei cung nih an ti, bia a chimmi cu a tuahbak tikah ram kip nih an tih. A kuttang a fellomi cu a zuah hna lo.\n← Trump Caah A Fiang Bak Mi Mithi Vote\nBochan Mi Hruaitu Tha Siding Ah Ka Hmuhton Mi Phun (10) →


Pennak kong Chimnak—Vawleicung Pumpi ah Thawngṭha Karhternak | Pathian Pennak\nKehlei: 1931, Korea ah colporteur unaunu phung a chim lio; Orhlei: Tuchan ah, Korea ah kut holh in phung an chim lio\nPennak kong Chimnak—Vawleicung Pumpi ah Thawngṭha Karhternak\nRIAN naa dinh ni ah phungchim kal awkah tuan tein naa tim. Asinain na bat pah caah naa cungcang. Zinglei ah i dinh cu a nuam tuk ko lai. Asinain thla na cam i kal awkah bia na khiak. Kum upa unaunu he nan kalṭi i inkhawhnak a ngeihmi le zaangfahnak a ngeihmi nih na lung aan suk tuk. Biatak kha innkhat hnu innkhat ah na chim lioah vawleicung pumpi i unau hna zong nih mah kong hi an chim ve, kan hmanmi cauk an hman ve i aa khatmi cawnpiaknak in ṭhatnak kan hmu ti kha na lung ah a hung chuak. Phungchim a dih tikah thazaang tampi he inn ah na ṭin. Inn ah i dinh loin phungchim na rak kal caah naa nuam tuk.\nAtu lioah phungchim rian hi Pathian Pennak i a biapi bikmi rian a si. Phungchim rian cu donghnak caan ah khuaruahhar in a ṭhangcho lai tiah Jesuh nih a rak chimchung. (Matt. 24:14) A bia cu zeitindah a tlin? Hi dal ah phungchim rian caah a biapi tukmi minung hna, phungchimning hna le hmanmi hriamnam hna kong kan i ruah lai, mah hna nih vawleicung pumpi i mi tampi kha Pathian Pennak cu a um taktakmi a si ti hngalh awkah a bawmh hna.\nDonghnak caan ah mah lungtho tein aa pemi phungchimtu ralkapbu ka ngei lai tiah Jesuh nih zeicah a zumh? Pennak pakhatnak i na chiah kha zeitindah na langhter khawh?\nPhungchimning—Mi sin Thawngṭha Phanhter awkah Lam a Phunphun Hmannak\nDonghnak a rat hlanah mi tam khawh chung tam sin thawngṭha phanhter awkah Pathian miphun nih an rak hmanmi lam hna kha hlathlai.\nJesuh nih a kan bawmh ti kha calehnak rian nih zeitindah a langhter? Kan cauk he aa tlaiin zeinihdah Pennak cu na caah a um taktakmi a siter?\nPhungchim Rian i a Phichuak—“Rawl cu an Hmin dih cang i Ṭuan an Cu diam cang”\nJesuh nih a zultu hna kha a liannganmi thlaraulei rawlṭuannak he aa tlaiin a biapimi thil pahnih a cawnpiak hna. Mah cu tuchan kan caah zeicah a biapit?


ZUALKO: HAKHA AH PU HREM CIN NIH MUAL AA KAN LIAMTAAK – The Chinlung Post\nZUALKO: HAKHA AH PU HREM CIN NIH MUAL AA KAN LIAMTAAK\nAugust 30, 2021 admin Chin 0\nNgaihchiatnak Thawng: Chinram khualipi Hakha khua ah khua asami Pu Hrem Cin nih hi vawlei nunnak in mual aa kan liamtaak. Pu Hrem Cin hi zapi nih kan i fiannak dingah cun Lem Hmung Pa tiah kawh auh mi kha si. Amah hi bochan taktak mi zong a si. An khua hi Thantlang peng Lulpilung khuami a si. Tuzing suimilam pali ah a nunnak aliam. Taantaakmi chungkhar hna Bawipa nih nan ngaihchiatnak in hnem ko hna selaw.\nCabia dang. Biak Hmun Sang nih fiang tein a chim cang. Rung Lian Ceu konghe pehtlaiin Biak Hmun Sang nih mipi sin ah biacah bantukin a chimmi cu mipi vialte hna hihi rak thei cang uh. Rung Lian Ceu a ttih timi bia hrimhrim rak chim ti hlah uh, Keimah he paih a duh asi ahcun singkhaw ah i pai ta sehlaw, champion a si ahcun keimah he kan i pai ko lai, a duhnak hmun paoh ah tiah fiangtein a chim.\nNizan tihni ah ka tei ko mi Thaizing kiptuh ah paih pi tthan ding cu a zoh zong chia adawh zong ai dawh lo. Mipi vialte hna zong nih hihi kan i fian ahau mi asi. Tutan ah ka tei hnu ah aka singkhaw mi ah i PAI than usih law, a ka tei maw ka tei maw pakhat nih i singkhaw lengmang asi lai tiah a chim chih. Nai Rung Lian Ceu a teinak dingah kumkhat caan a peknak kong zong a chim chih.\nHi konghe pehtlai thaimthiam in Biak Hmun Sang nih Uk Ling Thang kongah a chim rih mi cu, a biakam alet caah keimah nih cun ka paih piin ka zuam cawh ti lai. Aa manh lo caah arian tu hngangam tein tuan ve ko cang seh tiah a chim chih. Paih konghe pehtlaiin Biak Hmun Sang nih a chimmi cu, PAIH ah hin thinlung a biapi bik. Zeitluk kan tthawn i, kan thiam zongah thinlung tthawn a hau.\nKan thinlung ah biatak tein kan i sehchih ahcun tlamtlinnak kan hmu ko. Cucaah PAIH ah hin cun thinlung hi a biapi bik tiah a chim.Aralaimi paih ah hin cun kei cu ka pai rih lai lo, Ka hawipa Mang Ceu Lian tu aa pai la tiah a chim chih. Tutan ah a cunglei kan langhtermi hi a chimmi tampi chungin a tawinak in kan vun langhtermi a si. Hi bia a chimmi hi ahnu bik Biak Hmun Sang biaruahnak CCNC nih an ngeihmi ah a chimmi a si.\nBIAK HMUN SANG: RUNG LIAN CEU A TTIH TIMI HI CHIM TI HLAH UH\nKAN CHIN RALKAP SALAI ROBERT SIANG LIAN BIACHIM CU A TURU KO


ZAWTNAK RUANGAH LAIMI RALZAAM LUHNAK NAWL AN PEE HNA LO – The Chinlung Post\nZAWTNAK RUANGAH LAIMI RALZAAM LUHNAK NAWL AN PEE HNA LO\nJune 15, 2021 admin Chin 0\nMizoram Lei Ralzaam Tio Kaam Ah An Taap. June 10 hrawngah Hakha le Thantlang peng CDF le ralhrangbu i kahnak a chuah ruangah minung 100 hrawng cu Mizoram ah lei himnak kawl in an rak zaam. Thantlang peng le Mizoram ramri Farkawn in luh aa tim mi hna hi Covid-19 ruangah Mizoram cozah nih luh an sianh hna lo caah Tio tiva kaam ah Tuipuiral YMA group nih i dornak an tuah piak hna tiah theih a si.\nMizoram cozah cazin ningah Mizoram ah a dor mi ralzaam hna hi 16000 hrawng an si. Champhai district chungah 3700 an um. SYMA nih a chim ningah SYMA nih theihpinak in a kir mi hi 500 hrawng a si cang tiah theih a si. Atu Kawlram lei ralhrangbu cawlcangh ning zoh ah ralzaam hna hi kir khawh ding dirhmun an si lo caah Tuipuiral YMA nih Zawlsei ah ralzaam umhmun sak an timh tiah theih a si i, chikhat an i dorhnak hmun zong Farkawn, Chawngtui le Vaphai ah sak timh lio a si tiah theih a si. TCP.\nThawngpang dang:Chin ralzam konghe pehtlaiin ralhrang kawlralkap bawi General Zaw Min Htun cu phone an chawnh nain a tlaih piak hna lo. Chin ralzam konghe pehtlaiin a tuhi ralzam pawl umnak hmun cu ralhrang kawlralkap nih an congh dih hna caah bawmhchanhnak zong a tam u cu pek khawh a si lo caah ralzam pawl an lungre a thei ngaingai hna. Hi kongah thawngpang an chimmi cungah General Zaw Min Htun chawnhbiak an timh nain phone a tlaih piak hna lo.\nChinram chung thil sining a cangmi an langhter mi hitihin a si. Mindat ah hin ralzam minung thong 30 hrawng an um i, ralhrang kawlralkap hna nih lam an kham rih tiah a peh chap. Mindat khuapi ah minung thong 60 hrawng an um i, hi chungah kanmah lei hi minung thong 30 kan si. Hi hna bawmhchanhnak dingah hin WunMahtuu le SweAungta lam a um. WunMahtuu lei hi ralhrang kawlralkap nih lam an phih.\nCun SweAungta, lam hmunli a umnak zong an kham dih ruangah hruk eih thil cu chim lo ei le din taktak hmanh kan pe kho hna lo tiah bawmchantu pakhat nih a chim rih. Kan thisa khat hna an tuarnak hi afak hringhran ko. Atu lio hrawng le bang cu Chinram ah ruah a sur ngaingai tawn i, ei le din cu um rih seh umnak hmun hmanh tthatein an ngei lo. Kan dirhmun hi a harsa hringhran ko tiah ralzam chungin pakhat nih a chim.\nMindat khuapi in khua tthenkhat a zaammi hna cu ralhrang kawlralkap nih an dawi hna i, an kah hna, an luhhnawh hna i, hriamnam ngan in an kah rih hna. Nizan in ralzam umnak cu an luhhnawh tthan i khuachung ah a ummi le ramtang ah a ummi hna cu i chawn bia kho loin kan zaam peng ko, Atu le bang cu khoika dah kan zam than lai ti zong kan thei ti lo i, kan vaakvai ko tiah a zaammi chungin pakhat nih a chim rih.\nCun Chinram Kanpalet ah ralhrang kawlralkap le mipi rungvengtu Chinland Defense Force i kahdohnak ah mipi a zaam mi hna hi minung tam ngaingai an si tiah an langhter. Kanpalet ah a tu lawlawse hi cu kahdohnak a um rih lo i, thawngpang a deih lio te a si tiah Chinland Defense Force lei in minung pakhat nih a chim.\nAsinain nizan tihni zaan ah khuapi chungah meithal puah thawng le hriamnam ngan a buak tthan tiah an chim. Hi ruangah khuami pakhat zong hliam a tuar pin ah mipi umnak inn pahnih zong akaang dih tiah security pakhat nih RFA thawngzamhnak ah a chim. Khua chung ah cun CDF lei nih kahdohnak tuah hi an duh ko nain ralhrang lei nih zantlai hnu ah tukdohnak an tuah tthan tiah a chim.\nHi ruangah ralzam an tam chin lengmang i khuachung ah a ummi hna zong thinphang le thlalau in an um hna. Khuami thinphang in an um lio ah ralhrang hna nih caanthaa ah an i lak i innkip ti awk ah fir le tlei in an vak i thilri dang zeimawzat zong an lak tiah mit hmutu khuami pakhat nih a chim. Cun ralhrang hna nih inn pakhat ah an lut i, Laptop pahnih desktop an lak rih.\nZan fatin ti awk in khuachung ah meithal puah thawng le hriamnam ngan puahthawng theih peng a si. Cu ruangah khuami hna cu khuachung ah um thiam lo in an um ruangah minung thongkhat renglo hna cu hmunhimnak ah an zam hna tiah khuami pakhat nih RFA thawngzamh nak ah a chim rih.\nKhualhringtlang konghe pehtlaiin Chinland Defense Force hruaitu pakhat nih mipi konghe pehtlaiin RFA thawngzamhnak ah thanhnak a tuah. June ni 10 le June 11 ah ralhrang kawlralkap le Thantlang Chinland Defense Force hna cu kahdohnak an tuah. Hi i kahnak ruangah khua pasarih chungin minung thonghra renglo hna cu a himnak hmun ah an zam hna.\nHi konghe pehtlaiin CDF hruaitu pakhat nih RFA thawngzamhnak ah a chimmi cu Khualhringtlaang chungin khua pasarih ah a ummi minung thonghra renglo hna cu a himnak hmun, Thantlang lei ah an zam hna tiah a chim. Ahramthok ahcun ralzam hna hi an Thantlang ah zaam dingin khua 7 hna cu kan chimh hna. Kanmah CDF nih biatak tein kan doh ve hna.\nAtu rih ahcun thawngpang a dai deuh ngai cang. Asinain Khualhring Tlaang chung khua karlak ahcun thawngpang a um pah lengmang ko tiah a chim. Hi konghe pehtlaiin Hakha le Matupi kar kahdohnak ruangah khuami minung thongruk renglo hna zong ram tangah an zam hna tiah CDF chungtel pakhat nih a chim chih, Ralzam hna dirhmun a that deuh lo caah caan karlak cu ngol rih zong kan duh ngai ko. Aruang cu ralzam hna zohkhanh hi a biapi deuh tiah a chim chih.\nChinram ah ralzam minung thong 50 renglo an um hna i bawmhchanhnak lam ah ralhrang kawlralkap nih an kham hna. April thla thok in Chinram ah CDF le ralhrang kawlralkap hna cu kahdohnak an tuah. Curuangah umnak hmun zaamtaak in ralzam hi minung thong 50 an um tiah khuami le bawmchaantu hna nih an chim. Ralzam hna bawmhchanhnak ah hin ralhrang kawlralkap hna nih an kham hna i, ralzam umnak tiang an kah hna tiah RFA ah a chim chih.\nCubantuk in Chinram ralzam hna an tuarnak bawmhchanh dingin a buu cawlcanghnak vialte ralhrang kawlralkap nih an luh hnawh hna i, bawhchanhnak zong an kham hna nak a ruang bik chim fiannak tuah ding in General Zaw Min Htun cu phone in pehtlaihnak an tuah ko nain phone a tlaih piak duh hna lo tiah RFA thawngzamhnak nih a langhter.\nAPOI KO, CHIN RALZAM KONGAH GENERAL ZAW MIN HTUN AN PEHTLAIH


DR. SALAI NGUN CUNG LIAN KONG FIANG TEIN ALANGHTER CANG – The Chinlung Post\nFebruary 21, 2021 admin Lenhloi 0\nDr. Salai Ngun Cung Lian Lu Chungah Zeidah A Um Hnga? “If you can’t beat them, Join them,” timi hi Dr. Salai Ngun Cung Lian, CNA/F hlun Thein Sein cozah tang i Myanmar Peace Center a rak ṭuan thawk in tuchun i ralkap State Administration Council (SAC) ruahnak petu tiang a phaktertu a si ti ahcun ka palh tuk lai lo. Amah hrim nih “Kan ral cu an chung ah kan luh i kan tei khawh hna nakding a lam zoh a herh,” ti phun in voi tam ngai a rak chim, a bia in siseh ca in.\nFebruary 18, 2021 tiang kha Messenger in ca kan i kua, interview tuah ding le a dirhmun hlat ah. Asinain Feb. 19 i Ralkap SAC ruahnak petu mincazin ah a vun i tel ka hmuh le cangka “Mah hi na fehter maw?” tiah ka halmi a ka lehti lo caah thawng fiang a si, amah zong nih a cohlan tiin ka rak i leh. Feb. 20, ah Irrawaddy nih fiang ngaiin a vun ṭial cang fawn. Dr. Ngun Cung Lian mawhchiatnak le sualphawtnak hi kanmah Chinmi nakin Kawlmi sinah a fakdeuh i tuk a sum khun.\nA tuanbia kan zoh tikah an mawh lo, nan mawh lo, kan mawh lo. Chinmi a si, dohthlennak a rak tuah vemi a si, USA ah PhD a lak i American a si cangmi pa nih Myanmar cozah sin in uknak a chuttu ralkap SAC ruahnak petu ah a vun cang. Uknak la ding in ruahnak a petu lila zong a si rak kho men tiah thukdeuh a purtu hna nih an ruah fawn. Zeidah a thluak ah um hnga? Amah lawng si lo, ruahnak petu lak i ralkap si lomi paoh khi PhD. le ram le miphun ca i rianṭuan bal lawngte an si.\nAn chanchung i an tuah khawh ding a si lo hmanh ah zeidah an i timhmi a si hnga? Phunghram lei thiamsang pakhat dirhmun in Myanmar 2008 phunghram kong a chim tawnmi ka ngaih tawn tikah NLD cozah nih an i lak awk a ṭhami thil a tamngai tiin ka ruah tawnmi hi a tlawm lo. Cu tikah NLD a sawiseltu bik pakhat bantuk in hmuhmi a si. NLD Cozah hi a duh hna lo ruang ah a sawisel (Critize) hna si lo, cun ralkap a dirkamh tuk hna caah a si lo tiah ka ruah. 2008 phunghram cohlang in thimnak ah a lut i Democracy cozah cu sawisel (critize) phung a si.\nCu ti a si ne ah zeiruangah dah ralkap a sawisel ve ne lo, 2008 phunghram hi a ṭhat lonak a chim ne lo, ti a si. A tawinak cun 2008 phunghram hi a lungtling ve lo. Asinain fimthiam (expert) pakhat dirhmun in bia a chimmi a si tiin ka zoh piak. Amah cu chim lo cu phunghram cohlang in thimnak ah ai cuhmi pawl an um ko cu teh. Zei cozah hmanh nih ralkap 25% hi Hluttaw in an hlonh kho hna lo timi hi nangmah keimah zong kan i fiang tuk ko. Tlawmte ralkap thinhunter le an duhning loin rian ṭuan ahcun zeidah a cang timi fiang tuk in kan hmuh.


NLD-Thantlang Hruaitu Pawl Nan Rian I Phuak Uh: By Salai Dokhar. – Kawltu Team\nNLD-Thantlang Hruaitu Pawl Nan Rian I Phuak Uh: By Salai Dokhar.\nNovember 30, 2020 November 30, 2020 Pu Tawn Mang\nNLD-Thantlang hruaitu pawl nan rian i phuak U: Biahmaitti: Atu lio NLD-Thantlang hruaitu cheukhat tuah sernak kong he pehtlai in Mipi pakhat dirhmun in le Chin miphun a si vemi pakhat dirhhmun in ka zoh tikah ningzah celh ding a si lo. Ziah ti ah cun kan Thantlang peng caah a ttha bik tiah kan thimmi hmanh nih hi thluk zir le rianttuan tak tak hlan ah eihmuarnak tuah colh cu kan hawidang peng le ram dang pawl nih Thantlang peng le kan Lai mi hi zei tin dah a kan hmuh hnga tiah ka ruah ahcun thin a hung tuk i ning zak tuk zong asi. Hi thawng ka theih ah a hlan ah ka rak rel balmi tuanphung pakhat ka vun i theih tthan.\nTuluk tuanphung Mah tuanbia cu Tuluk tuanphung pakhat a si i a tu lio kan tonmi fim chimtu pakhat a si hrim lai tiah ka zumh. A tuan bia cu “rang cit in khualtlawng pa pakhat nih lamkam ah lam kal khawh lo tiang in a harsakmi pa pakhat a hmuh i cu a harsami pa cu bawmh ding ah a rang cung in a ttum i harsami pa cu rang cung ah a kai ter ti a si. Asi nain harsa ngai in a um mi pa cu rang cung a kai bak ah fir ding in rang cu a tlik pi ti asi. Khualtlawng pa nih a hnu lei heh tiah a dawi liopi ah rang firtu pa nihcun kan hlen a si kha na thei lo tih, ka dawi ti hlah na ka phan hlei ti lai lo tiah a ti ti si. Asi nain, khualtlawng pa nih cun rang na ka pek tthan ding ah kan dawi lo rang kha cu i lak ko biacah kan duhmi a um i kan dawimi a si tiah a leh ti si. Mifir pa nih cun ziah rang i lak ko bia kan cah lai ti cu tiah khuaruahhar ngai in asi ah cun na phanh nak hmun ah dir law ka dir ve lai a ti i an dir veve ti a si. Cun khualtlawng mipa nihcun rang firtu pa cu lam hlat nawn in hi tin bia a cah ti a si. “Mi a hopoh nih zeitin dah rang na ngei ning a si”? an i ti ahcun a tu naka hlenmi hi chim hram hna hlah mu tiah a ti ti a si.\nMifir pa nih cun ziah a ti tikah a lehmi cu “nangmah nih na ka hlen i na firnak kong na chim hna a si ahcun lam kam ah biatak tein harsami le a hmanning tein bawmhhaltu hna an um tik ah a hohmanh nih an zum ti lai lo i an bawmh duh ti sual hna lai lo caah harnak a tong taktak mi pawl caah ttih a nung tuk” tiah a leh ti si. Cu caah kan thin phan mi cu mah na ka hlenmi thawng a theihmi poh nih biatak tein a harsamii pawl bawmh an duh ti sual hna lai lo ti kha a si zangfah tein a hohmanh chim hram hna hlah tiah a nawl ti a si. Mah bia a theih hnu ahcun mifir pa cu a ngaichih i khualtlawng pa rang cu a pek tthan i ngaithiam a hal ti a si.\nKan tonmi thil ah tuanphung nih a kan hmuhsakmi.. Hi tuanphung nih a kan chimh mi cu kan mah kan tthat lo ruang ah a ttha komi, le dingfel in a um ko mi hna zong sual phawt an ton lai i thil ttha a tuah komi cung zong ah zumh lonak a chuahter kho cu caah tthat lonak kan tuah sual ahcun i ngaichih in nawlnak kan tuah hrim hrim a herh ti kha a kan hmusak mi a si. Cu caah NLD-Thantlang chairman le tender ngah ding ah sign a thu tu pawl nih mipi hmai ah an sual ngaichih in mipi ngaihthiam halnak an tuah hrim a herh ve.\nCu lo ahcun NLD-Thantlang tuahsernak ruang ah NLD hruaitu dihlak, Thantlang peng dihlak le Chinram dihlak cung ah mi tampi nih hmuh sual le zumh lonak tampi a chuahpi lai. Cun Thantlang peng um mi mee (Vote) a petu pawl zong nih hi bantuk in tender kong ah min a chiami, kan Thantlang peng thang a chiatter mi mee kan pek sualnak ruang ah kan i ngaichih hrim a herh ve. Ziah ti ahcun kan mah nih Thantlang peng kan caah a ttha bik tiah kan ruahmi pakhat nih Kawlram chung ah a um bal lomi le a zoh chiabik mi thil a tuah ruang ah Thantlang peng kan tuanbia chia cu Kawlram lawng si loin vawlei pi hmanh a cul dih cang.\nCu caah hi kong ah Tuu phaw a hrukmi Caanhngia cu Thantlang peng thang a kan chiat lawng si loin Chin miphun zong kan hawi peng dang le ram dang hna hmai ah mihmai khap lo tiang in a kan tuah cang. Cu caah NLD-Thantlang chairman le a hawi lei nih Mipi sin ah ngaithiam halnak le sual ngaichitnak an tuah a herh. Cun Mipi zong nih NLD tuanbia chiatter tu le Chin ram le Thantlang peng tuanbia zoh dawh loin a tuah tu kan thim sual caah hmai lei kan i ralrin a herh hrim cang ti kha a kan hmuhsakmi a si.\nNLD-Thantlang nih Miphun Min chiatter nak a ruang hna Chin ram cu 2015 in nihin ni tiang ah Kawlram chung ah eihmuarnak tambik ram le phung ning zual loin rian ttuan a tambik ram tiah Asia Foundation nih a thanh. Si hmansehlaw, zei ruangdah a si hnga ti hi Mipi nih kan rak i fiang tawn lo, kan rak zumh tawn lo. A si nain “thil dikmi cu thuh khawh a si lo” tiah phungthluk ah a um bantuk in atu cu NLD-Thangtlang hruaitu pawl nih an tuahsernak cu a lang cang ko. Hi NLD-Thantlang hruaitu pa nih tender ngah khawhnak ding caah company pawl min a thut piakmi hi NLD kan policy a si lo tiah NLD-Thimnak Bualconak Bawmchantu Committee nih thanhnak a tuah lawng si loin NLD CEC chungtel a si mi Dr. Myo Ngut zong nih kan policy a si lo, thimnak lio in bualcho khawh ding kan sermi committee pawl nih thanhnak an chuahmi ca zong buar a si.\nCu caah danthatnak kan tuah lai tiah ati cang.Cu caah ziah NLD party Myone lutlai pakhat nih NLD phung le phai hmanh thei lo tiang in maw phaisaa cu NLD-Thantlang lutlai pa nih a duh. Chim ko ahcun NLD- Thantlang nih kawlram pumpi NLD hruaitu (Daw Aung San Su Kyi telh in) pawl le NLD dirhkhamh tu pawl mual a photer cang tinak a si. Cu lawng si loin Asia Foundation nih a eihmuarbik le phung ning loin rian ttuan a tambik ram a si tiah a kan tinak cu NLD-Thantlang tuah sernak nih Mipi theih in a hmuhsak cang. Cun Party bawmtu pawl Tender ngah ding in min thutpiak hi kawlram chung ah 2010 cung lei kan thei bal rih lo. A sinain, NLD-Thantlang hruaitu cheukhat an bia kan ngaih tikah kan tuah tawnmi a si ti phun in an chim caah NLD-Chin hruaitu pawl le NLD dirkhamh tu pawl zong min a chiatter chin chin cang.\nRalkap party tiah ti theo mi USDP hmanh nih ti hin tuah a rak um bal rih lo i kawlram hmanh zong ah a um bal lo mi a si caah NLD-Thantlang hruaitu a tuahsernak cu Thantlang peng min a chiatter, Chin ram min a chiatter lawng si loin NLD-Center hruaitu pawl le vawlei cung um NLD dirhkhamtu hna zong mihmai khap loin a tuah dih cang hna. A ruang cu Kawlram ah a um mi media ngan vial te nih NLD-Thangtlang hruaitu min a thutmi catlap cu an tar dih cang an tial dih cang. Cu lawng si loin Asia Foundation, UNDP, tbk INGO le NGO pawl nih an ca chung an i lak dih cang caah NLD-Thantlang lutlai min sen a telmi cu Vawlei pi theih in a cul dih cang ko. Cu caah NLD-Thantlang kong he pehtlai in mi tampi nih hi pa hi a hodah a si, khoika khuami dah a si, zei peng ah a um mi dah a si, zei rian a ttuanmi dah asi, zei miphun dah a si ti cu an hlat thluahmah cio cang mi a si.\nA hnu bik ah cun Thantlang peng um mi pa, Chin miphun pa, NLD- Thantlang hruaitu pa, Thantlang Pyithu Hluttaw palai pa ti a si cang ko. Thantlang cu CNF zung umnak a si i Chin ram huap in Thantlang ah bochanmi hruaitu an tam bik tiah ruah lio ah a tu cu tthatnak lein si ti loin fir le eihmuarnak ruang ah vawlei pumpi hmaikhap loin kan um cang. Company pa (6) cu an inn chungkhar ah mee (5) ceu ngei hna seh law a zapi tein mee (30) lawng a si, Company pawl nih an bawmhmi phaisaa Ting (52) hrawng lawng asi. A si nain, Mipi nih mee kan peknak thawng in NLD-Thantlang hruaitu pa cu Thlakhat Ting (10) lakhah a ei lai kum (5) chung. Sihmansehlaw, a tu cu kum (5) chung Thlakhat Ting (10) lakhah a ei tertu Mipi cu vawleipi hmaikhap lo, kawlram pi hmaikhap loin a kan tuah cang ko. Cu caah sual ngaihchih in Mipi sin ah nawlnak a tuah hrim a herh.\nBiafunak: Minung cu a palh thiam kan si, ngaihthiam khawh zong a si ve. Mipi caah rianttuan ding kan i timh ko a si ah cun mah pumpak hlawhtlinnnak cu kan chiahtak hrim a herhmi a si. Mifir pa nih ka palh ti a theih i a mah ruang ah mi tampi a hman ning in thil tuahtu hna sualphawt an ton sual lai a phan in aa ngaichih bantuk in kan i ngaichih cio a herh. Cu cu khrifa nun zia zong a si. Cun kan tin kan co mi thil hi mi kan hlen hna ruang ah a si sual maw, zir ruang ah a si sual maw, mi kaa le kut in raw eimii bantuk kan si sual maw, kan lungthin tak tak in ram kan dawt loin kan i dawtter a si sual maw, LangAk si i Awtaw hmul kan i bunh sawh sawh a si sual maw i ruattthan u sih.\nA ruang cu ram le miphun dawtnak lungput tel loin rian a ttuanmi MP palai pawl hna ruang ah ram dawt nak lung put tak in rian a ttuanmi zong Mipi nih zumh ti lo a fawi te cang. A tu tiang zong hi Mipi tam deuh nih cun ram le miphun caah a pe mi Palai poh hi fir hmang, eihmuar hmang rian ttuan huaha loin Naypyidaw ah vah hmang Tender a sawk khotu phaisaa ngei company hna ca lawng ah rian ttuan hmang mi in ruah dih a si cang. A ruang cu NLD-Thantlang hruaitu pa thil tuahmi le kan MP palai hlun pawl nan rianttuan ning a tthat lo ruang ah a si. MP hlun pawl nih nan Mipi hmai ah an lang bal lo, Tender bawh in le rian ttuan huaha loin Naypyidaw ah vah nan hman caah asi.\nCu caah 2020 hnu lei MP palai a ttuanmi poh nih Mipi ai-awh in biatak tein rian nan ttuan cio cang ding le kan mah pakhat hnih rian ttuan tthat lo ruang ah biatak tein Mipi le ram dawt in rian ttuantu hna Mipi nih sual an phawt sual lai, an zumh ti sual lai lo ti ruah pah buin ram le miphun caah biatak tein nan ttuan ding in sawm kan duh hna. Ram nan dawt tak tak ah cun nan ttuan kho lo ding a si ah cun mipi caah rian ttuan hrim i tim hlah u. Ziah ti ah cun nangmah rian nan ttuan lo ruang ah kum (5) chung mipi nih kan covo kan sunghmi a tam. Cu caah MP palai pawl nih rian dingfel tein ttuan i zuam u law a tu lio NLD-Thantlang hruaitu pawl nih phung ning loin rian nan ttuan caah nan tuah sernak kong ah ttuanvo laknak langhter in nan rian i dinh in Mipi sin ah ngaichihnak le nawlnak nan tuah hrim a herh. Photo crd: Salai Dokhar, 29/11/2020\n← Sunday Bak Nih Christmas Hla Dawh Tak Tak In A phomh Ko.\nFisrt Lady Melania Trump Nih Christmas Tree Phun Phun He White House A Van Langhter Mi Cu A Ropui Ko(Video). →


Chin Minister Motor Pakhat Lam Thlang Ah A Tla, Minung 3 Fak In An I Khawngdeng Hna – TIMES OF CHIN NEWS\nChin Minister Motor Pakhat Lam Thlang Ah A Tla, Minung 3 Fak In An I Khawngdeng Hna\nPosted By: thawngthawng March 22, 2020\nChin ramtthen Lahwahkah Minister U Phway Ar motor cu nihin March 22 zinglei 10AM hrawng ahkhan Mindat khua khuachung luh lai te lamthlang hor kuang chung ah a tla tiah theih asi. Motor chung ummi U Phway Ar fapa telhin minung 3 hliamhma fak an ingtuar hna tiah theih asi.\nMindat khua khuabawi pakhat U Naa Hung nih “motor a tlak sualnak hmun hi Mindat khua luhnak Vum Tu Maung pangpar dum thlang te ah asi. Minister pa tu cu motor chung ah a rak umlo. Motor chung ah Minister pa a fapa taang 9 kai lio mi pakhat, a chungkhar pakhat le motor mawngtu tiin an rak si hna. Motor a tlaknak horkuang hi a thuk ngai. Motor cu laak tthan ding a fawi ti lo an ti” tiah a chim.\nApeh rih mi cu “an motor hi a rang muci asi. Hi thil a can hi pumh kan hun ttinka 11am hrawng ahkhin asi i MaYahKah zung in minung pakhat nih Minister pa motor lam thlang ah a tla sizung ah na ka zul lai maw a ka ti i ka va zulh colh ve. Minister pa fapa cu a lu zawn ah aa khawngdeng. A ke aa khawng mi zong an um hna i Mindat sizung in Mandalay sizung lei ah an tthial ter colh hna” tiah a chim.\nMinister U Phway Ar hi Mindat sizung a phanmi Paletwah ralzaam pawl a veh hna lio asi tiah theih asi. Ref:Zalen


Ramzal In Mikhua Leram Ah Lungre Thei In Khua Sak Lio Ah Ritsi Hna Kan Mah Chin Mi Nih An Zuar Cu Poi Tuk E. – Chintanbo\nRamzal In Mikhua Leram Ah Lungre Thei In Khua Sak Lio Ah Ritsi Hna Kan Mah Chin Mi Nih An Zuar Cu Poi Tuk E.\nApril 21, 2022 admin CHINNEWS 0\nChin mizapi vengtu ralkap phuruk fonh nih atu lio Mizoram mipi nih an ceihhmai ngai mi: Myanmar ralzaam hna nih rithaisii luhpi, zuar le tawnghtham kongkau ah cathanh an chuah i, rithaisii a zuartu le a tawngthamtu hna sin ah ralrinpeknak zong an tuah fawn. A tanglei bantuk hin Chin Mizapi Vengtu ralkap hna nih cun cathanh an chuah.\nMizoram cozah, mizapi, Khrihfabu, NGOs le Political Party upa pawl nan cung ah lunglawmhnak kan ngei, tiah pakhatnak ah chim kan duh. Mizoram mizapi nih Myanmar ram mi nan kan dawtnak vialte hi zeitik hmanh ah kan philh lai lo.\nRalzaam dirhmun in zeitik tiang kan um lai a fian lo caah, a luancia nan kan dawt bantuk tein hihnu hmailei zong ah kan daw peng rih ko u, Myanmar rampi daihnak kan hmuh ṭhan khawhnak ding ah thlacam zong kan bawm rih ko u.\nMizoram mizapi nih ralzaam an si tiah an ngeihchun ti le rawl hni le puan an kan pek, zawnruahnak te he an kan conghhramh lio ah ralzaam mi hna nih, rithaisii an cawk, an zuar ti mi bia vaivuan kan theih cu kan lung a ṭha hrimhrim lo. Mizo le Chin cu thisa khat kan si i, an ram kan i dor lio ah hiti sual nan tuah a si taktak ko ahcun tuah ti lo ding in theihternak le ralrin kan in pek hna.\nRam le Miphun dawtnak le zawnruahnak ngei loin mizoram ah a um mi ralzaam nih, rithaisii nan zuar i tlaih nan ton ahcun ralzaam ka si tiah nan chim ngam ding a si lo, nan hmurka in chuak hlah seh. Mi zei poh rithaisii a zuar mi cu tlaih nan si lai.\nRalzaam dirhmun in nan umnak hmun kip cio ah khua le ram ca ṭha hnem santlai mi si i zuam cio ding in kan in sawm hna, tiah Chin National Front,CNF-CNA, Chin National Organization,CNO-CNDF, Hualngoram Peoples Organization,HPO-CDF-Hualngo, People Defence Army PDA, People Defence Force Kalay, PDF-Kalay, Zomi Federal Union,ZFU- PDF- Zoland nih cathanh an chuah.Crd:The Chin Post.\nRelchap, Aihre cu sii caah a tha ti cu kan hngalh dih mi le kan theih dih mi a si ko. Catialtu zong pawfah ruangah aihre hang a rak dingbal ve mi ka si i a that ngai mi keimah hrimhrim nih ka theih. Aihre hang hi dinka ahcun a dolh a har ngaingai mi a si ko nain a dingbal mi nih cun a thatnak nan theih ve cio lai tiah ka zumh.\nAihre haileng/darkeu cheu hrawng kha cawhnuk hraikhat chungah cawhchih i zan ih lai ah dinnak nih mitkum cim tein ihkhawhnak dingah bawmtu tha ngai a si. Nichiarte caan hman tein dinpiak khawh ahcun pum thazang zong a thawnter i cancer zawtnak tiang hmanh a runven khotu a si.\nAihre hang dinnak nih a chuahpi mi ngandamnak pawl tangah kan rak langhter lai.Thin A Thianhter- Aihre hang dinnak nih thin kha a thianter pin ah Thin chungah a um mi thau pawl le acid dat pawl a runven piak. Cu ruangah Thin nih rian a tuan ning a thatter i takpum chungah a herh lo mi pawl a chuahterpiak.\nBacteria Rungrul Pawl A That- Bacteria rungrul le a dang pawl zong aihre hang nih a tuk hna, cu pin ah kik tlaih zawtnak le hrawmfah pawl zong ah a tha ngai mi kokek sii phunkhat a si.\nCancer a Runven Khawh– Aihre hang caan hman tein din piak nak nih titsa cawrh mi cancer si nak dingah a bawmchantu pawl kha Aihre nih chuak lo dingin a tuk khawh.\nRihzan A Zawrter– Aihre hang hi Takpum chungah a um mi thau pawl rianrang tein zawrnak dingah bawmchantu a si ve. Cu ruangah aihre le cawhnuk cawhmi kha caan hman tein din piak nak nih takpum chungah a funtom mi thau pawl um lo dingin a runven piak i rihzan kha a kaiter ti lo.\nRuh A Fehter- Aihre ah Calcium le vitamin dat tampi a telmi a si caah takpum chungah a um mi ruh pawl a fehter. acm\nKal Kidney Damnak Kong Relchap: Minung kan nunnak ah ngandam hi a biapi taktak mi a si. Cu ve bantuk in kan kal hi minung kan damnak caah a biapi taktak mi asi. Kan Kal nih zun chuah ning a thatter lawng siloin a dang kan chung thilri caah a tha lo mi pawl a chuahtu a si.\nTo thut tuk Ruang- Na thi level a hman nak ding le na thi a hman khawhnak dingah takpum cawlcanghter pah lengmang a hau. To-thuttuknak nih kal rawh khawhnak 30% tiang a karhter. Zung rian a tuan mi hna nih nikhat ah suimilam 8 chung to-thut buin rian a tuanmi na si ahcun inn na phak hnu ah takpum cawlcanghnak tlawmpal tel na tuah piak ah a tha.\nCu ve bantuk in a thlummi tamtuk ei nak nih thaunak a chuahpi i zunthlum zawtnak a karhter. Cu bantuk hna nih kal rawhnak hram a chuahpitu an si. ACM\nKum 2022 Ah Ngeih Dingmi Lungput Kong Rak Rel Ve: Na mit in na hmuh ii na ton lomi cu na Kaa in va chim hlah. Aruang cu bia felfai lo a si kho. Na theihmi bia kha a hman bakmi a si tiah nangmah nih na hmuhton mi lawng kha chim. Na theih lomi bia cu ka thei lo ti kha tih hlah.\nKa thei loh ti ko! A thei bantuk in naa umter a si ahcun nangmah lehlam na thil a rit menmen. Mi nih lung in an in cheh ahcun va chep ve duh hna hlah. An in chehnak lung tu kha na dirhmun a feh nakding lungphun ah cangter.\nMinung hi kan tthancho, kan lar bakin dohdaltu kan ngei khun tawn. Dodal mi si an duh lo a si ahcun lar le minthan kha ii tim duh hlah. Buainak na ton a si ahcun ii chia rih. Bia na chimmi kha ii dinh ta law buainak cu amah tein an tian dih ko lai. Na sinak kha nangmah tein cawisan ii zuam law minih cawisan le thangthat lawng kha va bawh hlah.\nKhua a ruat kho lomi minung pawl he buainak na tuah hlah. Annih cu anmah le an caantawk, an sining he aakhat bang in anmah lawng va buai ko hna seh.\nKan Nih Khrihfa Cu Raltu Ve Ding Kan Si Lo,Hihi Tu Lio Lai Pastors,Evangelists Tampi Ruahnak A Si


US HI THANTLANG MISUAL KHUAL VUAK HMANG HE KA LAWHTER HNA – The Chinlung Post\nTuchun I Ka Ruahmi. President election vote/results hi, lih in vote mi le Citizen a si lomi zong nih vote mi cu ai tel hrimhrim ko lai ti 100 ah 100 ka zumh. Sihmanhsehlaw, Court ah law suits tuahmi vialte ceihpiak dih a si ko i state cio zong nih results hi an cohlan (certified) dih cio pin ah Congress zong nih a fehter (certified) ko cang caah ahopoh nih kan cohlan dih cang ding a si, i al len ding khi zeihmanh a um/si ti lo.\nAi liim cang. Zeitikhmanh ah ai thleng hlei ti lai lo. Congress innpi luh hnawh/phul ruang tu ah US limhaang a zor viar i Capitol building pi an ven/congh ning an hei lawdorh zia vawlei pi an theihter hna i an mual a pho. Iran le North Korea hrimhrim nih US hi ral i do/tuk ding hi an ngamh tuk cang hna lai ti ka zumh. COVID nih a kan luh hnawhka ah mask cawk ding le siam zoknak hmanh a um lo, kan mualpho.\nAtu vawleicung ah a himbik nak hmun i ruahmi Congress innpi hmanh minung 100 hrawng nih kut lawng in an ruun khawh, kan mualpho a zual. ISIS rak i tel sual hna seh law US ram hruaitu tamtuk an thah khawh hna hnga i Congress innpi zong bomb in an puah khawh viar hnga. US ram hruaitu vialte hi fawi tuk in pei thah khawh dih ding an rak si ko hi, tuante i kan theih lo tiah ISIS pawl cu an ṭang an i cum len lai. US hi Thantlang misual pawl khual vuak hmang ngai ṭung i ivuak taktak tikah a lawdor takmi pa he ka lawhter cang hna. Congress innpi chung ah luh hnawh in US lawmakers pawl hnahnawhnak an pek hna ruang ah zeidah chuak ti kan ṭial ṭhan telai, kan dam ahcun… Credit: Van Ceu Uk Khenglawt.\nRelchih: Trump Nih An Lungthin Ahrawhmi Staff Hna Cu Adonghnak Nithla Lawng An Rel Cang.Trump nih misual pawl an taw a sawh hna ruang i US Capitol luhhnawh a ton hnu cun amah a tanhtu a riantuanhawi tampi nih an dirkamh ti lo i, Office i a tangmi an caan nitlawmpal te hmanh cu lungnuamlo ngaiin caan kan hmang cang hna, tiin officials nih an chim. Monday ah khin Trump tazacuainak capar chuahpi dingin Democrats lei nih timhlamhnak an ngei. Ruahlo piin a tu bantukin in boruak a khupthal ai leh (Capitol buainai) ruangah White House staff members tampi an lung a rawk ngai hna. An riantuanhawi pawl lila zong nih an thang an chiat ngai cang hna caah, minchiat lai le an rian tiangin a chiatchuat lai lawng an phang ko cang hna.\nKan hnung zarh hrawnghrang i rian dinh kong a ceihmi staff pawl zong cu tlungtlamtein rian i apnak tuah an duh ve caah ah an i hne ko rih hna. Cu ti an i hneeknak a ruangh cu President Trump hruhru hranghrang in a cawlcanghmi, asiloah chunglei in timhlamhnak ai ngeihmi kham an duh caah a si, tiah White House chungum agencies nih an chim.Trump nih kan lung a la kho ti lo (He has lost us. He has lost his own administration). A cozah lila zong hi a humhaak kho ti lo. Ka chim cang bangin, a minung tampi cu a kan leirawi, tiin kan ruah cang. A taangmi ni tlawmpal, caan tlawmte chung i policy kongah thlennawnnak tuah dingin thithruaitnak phunphai tuah ai timh ah cun, cucu kan dihlakin kan doh lai, tiah ka ruah,” tiin White House lenglei a ummi agency pakhat i senior administration official pakhat nih a chim.\nJan 20 i Trump term a dongh tiang a taangmi kan caan a nithla rel lawng kan hmabaak a si ko cang, tiah officials vialte nih an chim. Kan dihlak in kan lung a rawk dih. Asinain President cu hnung a tolh hlei rih lo. Hi kongah a lethnih in karhlannak an tuah ko rih,” tiah White House officials hlun pakhat nih a chim.Congress cungah doh nan tuahmi hi thil tha lo taktak a si. A ra laimi president kut ah thluangtein rian i apnak ka tuah ko lai,” tiin Thursday ah khan Trump nih video in a chim. Election a sunghmi hi nihin tiangin a cohlang rih hlei lo, vote fir a um, a timi zong a let duh rih lo, cun Biden hrimhrim zong hi President-elect tiin a ti duh bak rih lo.\nTutan zarh chungah hin Trump cu mipeem kong i a policies zei a lawh vung zoh dingah Texas lei tlawn ai tim. Cu pah in cun US-Mexico ramri i hau a sakmi pawl zong cu vung veh pah ai tim, tiah theih a si. Cun White House ah Medal of Freedom puai zong tuah ai tim, ti a si.Trump nih buaibainak tuah dingmi mipi an taw a sawh hna, tiin an hmuh ve ruangah Trump a twitter account cu phih dingin Friday ah khan Twitter nih biachahnak an tuah. Cu an tuahmi cu Trump le a minung pawl nih biataktein an doh cuahmah lio pi a si. A rauh hlan ah technology nganpi cheukhat ai chap khawhnak dingah tutan kan karhlannak hi thil tha ngai a si. Cun, hihi zungzal hmun dingin Trump nih a sermi policy tampi an um cang, ti a langhtertu a si” tiin 2020 Trump campaign ca i senior adviser a si mi Jason Miller nih a chim.\nTrump nih uanthlarpi ngaiin a aupi lengmangmi rian a limmi pawl hi (accomplishments) White House chungum riantuantu tampi nih cun hnachet luri men ah an ruahpiak cang. Ahohmanh nih zeiah kan rel nemmaam ti lo. A sungmi bantukin kan i hmu dih hna.. cucaah, piangte chim ko ah cun, a tangmi zarh 2 hi dih zokzok seh, ti lawng kan duh ko cang hna,” tiin White House official pakhat nih a chim. Trump le Vice President Pence an i pehtlaihnak a fehfuan ti lo mi ko nih hin an boruak a rihter khun. Congress nih Election results an namhneh lo dingah a lam na kawlhawl lo, tiin Trump nih Pence cu a mawhchiat. Cu bantuk nawlngeihnak cu vice president kut ah a ummi a si fawn lo.\nCongress cung i buainak an tuah lio ah Pence a him maw him lo, ti zongah Trump nih a hlat lo. White House i kum 4 chung caan an hmanmi a dih dengmang ko cang caah, hi kongah zei hmanh chim ai tim lo mi minung pakhat hnih an um. Pence hi buainak tampi kongah zumhawk a tlakmi riantuantu a si. Tutan zarh chung i minung tampi an rian an chuahtaak hlan deuh vak ah khan, Friday ah khan Pence nih a riantuanhawi pawl meeting a auh hna i ‘goodbye’ tiin lunghno ngaiin thlahnak a tuahpi ta hna. Pence nih Biden buanco mi phungningtein namhnehnak a tuahpiak hnu ah, Thursday ah khan Pence a chief of staff Marc Short nih Pence cu Bible cacang a hei kuat. Cu cacang te cu Pence nih cun a riantuanhawi pawl a donghnak tonnak a tuahnak ah cun a relpiak hna. Tlik zuamnak ah khan ka tha a dihumnak in ka chuah cang, a dongh tiang khitkhet in ka tli cang, zumhnak kha fek tein kaa tlaih zungzal.” (2 Tim. 4:7), By Chelsea Bawi.


September Thla Chung, Ramthumnak (US, AUS, CA, Japan le Korea) Kalnak Kong – Chin Modern News\nSeptember Thla Chung, Ramthumnak (US, AUS, CA, Japan le Korea) Kalnak Kong\nSeptember 30, 2019 by chinmodernnews\nTuthla, September thla chung cu Malaysia ralzam chungin ramthumnak a kal dingmi an tlawm lai tiah kan rak ti cang bantukin tlawmpal ka vun langhter than. US, Australia, Canada, Japan le Korea ram hna ah a kalmi an si hna.\nAugust thla chung i ramthumnak (US, AUS, CA, NZ le Korea ) ah a rak kalmi hna kong zong ka rak langhter cang. Rel na duh ahcun a tanglei i hmanthlak link te hi hmet law, na rel khawh lai>>>>>>\nSeptember thla chung ramthumnak ah a kalmi an dih lakah minung 143 lawng an si. US ram ah a kalmi minung 66 an si. Ngan a dam lo deuhmi lawngte kalter an si. Mah minung 66 chung hmanh ahhin biaknak dang a simi minung 31 an tel rih.\nCun a dang a taangmi chungin Australia ram ah minung 20, Canada ram ah minung 20 (miphun dang lawngte), Cun Japan ram ah minung 20, le Tlang Korea ram ah minung 17 an si hna. Pintit ram le UK ram ah minung 15 an kal ve.\nOctober thla chung zongah ramthumnak a kal dingmi an tam hlei lai lo ti cu zapi nih theih pah cio a si ko cang, US lebang ahcun Trump nih 2020 caah ralzam laak ding 18,000 lawng a ti tikah ruahchannak cu a tlawm ko cang.\n2020 kum caah US nih ralzam cohlannak cu October thla in rel thok a si lai. October 1 in 21 tiang ralzam a cohlang rih lai lo, 21 Oct hnu lawngin cohlan hram a thok te lai. Mah chungah kal dingin leet a rak tongmi pawl le ngan a dam lo deuhmi case pawl kha a hlei in an tuahpiak te hna lai.\nDonald Trump hruainak tangah cun ramthumnak kal ding cu ruahchannak a tlawm ngaingai ko cang. Australia cu 202 in kawhauhnak cu tuah cio a va si ko, Canada ram hna ahkhin unau chungkhat neihniam deuh a ngeimi nihcun sponsorship in ikawhauhnak tuah kho cio hna ulaw a ttha ngai hnga.\n2020, Ralzam Caah US Kal A Har Cang Lai\nA Upa Thattu Paliknu A Ngaihthiamnak Nih Khrih Zumhtu Ttha A Sinak A langhter


USA um Chinmi ralrin chin hna u sih; Minak pawl tih an nung tuk cang hi\nRamthumnak ah um chinmi tam bik cu USA ah um mi an si. USA hi ramdang Democracy he a khat lo, ralrin tein um thiam lo ah cun thi a fawi te mi a si . USA ah hin miphun dang tampi an um ve.\nMiphun dang cu tih an ung tuk lo, natein African-American, minak (black) pawl hna hi tih nung tuk mi an si\nUSA ram chungah meithal i kah ruangah thi mi hi an tam tuk i, ramdang nak in 25% in an tam deuh tawn. Kum fatin meithal ruangah a thi mi hi 36383 leng an si tawn.\nMah lakah 61% hi mah le mah i kah ruangah a thi mi an si i, 35% hi midang nih kah ruangah a thimi an si. Palik nih an kah i a thimi cu 1.4% lawng an si\nTih nungtuk mi pakhat cu, USA ram chungah mirang pawl nih mi an kah i a thi mi nakin minak pawl nih mi an kah i a thimi hi 10% in a tam deuh. Aruang cu minak pawl hna hi gangster an tam i, rian a ttuan huam lo mi an tam, cun tangka mi lakpiak an hmang ngai.\nMinak pawl duh lo ning bantuk in um sual ah cun tih nug ngai mi a si. An huat mi le rem lo mi cu meithal in kah ahmang mi an si. Cu caah mi tampi cu minak pawl he rian ttuan ti an duh lo. An fa le zong minak pawl umnak sianginn ah zong an chia duh hna lo.\nCucaah minak pawl he um ti lo kha i zuam ding, minak pawl he bia i al lo ding, minak pawl he buainak lam na tawn khawh mi a si ah cun hrial kha i tim. Cu ti si lo ah cun meithal in mi tha hmang mi an si caah ralrin tein um ding. Credit- Glifford\nBe the first to comment on "USA um Chinmi ralrin chin hna u sih; Minak pawl tih an nung tuk cang hi"


Malaysia um refugee pawl cu 'CanSino' raikhamsi chunh an si lai | THE CHIN EXPRESS\nMalaysia um refugee pawl zong raikhamsi chunh an si ve ko lai. CanSino raikhamsi chunh an si lai, tiah Malaysia cozah nih a thanh.\nMalaysia Rampumpi COVID-19 Raikhamsi Chunhnak Vuanci Pu Khairy Jamaluddin (hmanthlak chung angki raang) nih, “CanSino raikhamsi cu hmai thla ah a phan lai,” tiah a chim.\n“CanSino raikhamsi cu voi 1 lawng chunh haumi si caah ralzaam chunh awk ah aa tlak deuh.\n“Ralzaam pawl cu voi 1 lawng chunh a haumi raikhamsi chunh ah a fawi deuh. Ralzaam pawl cu cozah nih ton an fawi lo caah voi 2 chunh haumi raikhamsi chunh cu a har ngai,” tiah June 21 ah Bukit Jalil Certual i raikhamsi chunhnak hmun ah media pawl a chimh hna.\nVoi 1 lawng chunh a haumi China ser CanSino le US company Johnson & Johnson sermi raikhamsi cu Malaysia cozah nih poipang lakhruak ton ahcun thil sining hoih in hman dingin a cohlan hna.\nPu Khairy nih, “Raikhamsi chunh hi cozah nih usa kan pekmi asi, cun ralzaam pawl zong chunh ve hna ding hi 2nk usa kan pekmi si,” ati.\nNizaan ah Malaysia Nuhrin Covo Bu (Suhakam) nih, “Ralzaam pawl hi COVID-19 raikhamsi chun ve hna,” tiin cozah a hal.\n“Raikhamsi na chunh hna tikah tlai hna hlah,” ati.\nAtu hi Malaysia rammi pawl cu raikhamsi an chunh cuahmah hna liopi asi. Voi 2 chunh a haumi China ser Sinovac le US ser Pfizer le UK ser AstraZeneca an chunh hna.\nAtutiangah an rammi ting 40 (4 million) hrawng cu voi 1 cio an chunh cang hna. Voi 2 tling tein chunh cangmi 1.6 million hrawng an si. Malaysia rammi dihlak cu 32 million an si, nain kum 11 tang ngakchia cu chunh an si lo.


Thantlang Sizungah Operation tuahnak in a thimi Pu Bawi Vung kongah Ngaphaite mino nih lungfahnak le lungtlin lonak cathanh an tuah – Chin World News Evening\nThantlang sizung ah Ngaphaite Khuami Pu Bawi Veng(Pu Bievai) a nunnak a liam. Thantlang peng Ngaphaite khuami Pu Bawi Veng (Pu Bievai) cu, rilfonghlei Operation tuah nakah Tho 17 chun sml12:00 PM ah a nunnak a liam tiah thawng thei asi.\nA mah hi, operation tuah nakah hih-sii(meh sii) tamtuk an pek hleiah, operation khan in an chuahpi tlawmpal ah angan afah tuk i, nurse pawl an chimh hna i hibantuk cu a si tawnmi a si ko tiah zeirel huaha loin an um ruangah le mizaw zohkhenhnak ah an daithlang deuh ruangah asi tiah amah a umpitu (ahngaktupa) Ngaphaite khuami nih a chim.\nPu Bawi Veng(Pu Bievai) hi, kum 38 a upa asi i, fa 4 angeimi asi. Operation atuahtu Dr Lyly nih cun, “Meh-sii hi midang hawizat tlukin kan pek ve ko i, athisa nih a chei lo ruangah asi lai,tiah achim. Thantlang Hospital in mah bantuk daithlang le mizaw tha tein zohkhenh lo ruangah minung pazeizat dat an nunnak a liam cang ti ruah ahhin lung a fak hringhran ko.-The Ngephesizo post\nHi kong he pehtlai in, Ngaphaite mino MTP & MSA nih ngaihchiatnak le lungtlin lonak (lungṭhat lonak) cathanh an chuah hi a si.


Tsunamis Nih Japan a Den – Chin Community in Norway\nMarch 12, 2011 Peter Sang 0 Comments\nTutan tsunamis ai thawknak cu Japan khuapi Tokyo in 373 km ai hlahnak ah asi i, ramdang dang zong a den khawh ve hna tia ruah asi caah ram 50 bak warning an rak pek cio hna. US zong ah Japan a den khawh hnu nazi 8 nak tlawmdeuh ah a va phan ve i thil umtuning hmanthlak a tla cuahmah mi minung pakhat a nunnak a va laak ve.\nHi tluk thawng lihninh hi 2004 ah ai hninmi Indonesia le Asia ram cheukhat faktuk in an rak kan deeng tu Tsunami thazaang he ai tluk ti asi. Kum 2004 tsunamis nih cun minung 200, 000 nak tam a rak thah hna. Khuaruahhar pakhat asimi cu, lihninh ruangah Japan a ram ning in pa 8 hrawng vawleicung i a umnak hmun ai thial ti asi. Cucu GPS system (vancung satelike) in an zoh hnu ah scientist pawl nih an khawnfam mi asi. Tsunamis timi a sullam cu, vawlei hninh cheu ruangah riliti let a thomi kha asi i, hi bantuk fak piin nizan bantuk a chuah tik ah tlang le tikulh tibantuk hna an i thial tawn.\nRam sifak deuh asimi Africa le Asia hna ah tu bantuk a tthawngmi tilek-lihninh nih kan cheih than seh law, minung thong tampi kan thi rih kho men ko. Japan cu ram rum an si pinah, lihninh a tong lengmang cangmi ram zong an si caah, inn an sakmi hna hi lihnih tuar kho ding in ttha tein engineer an tuahmi an si. A vawlei hram kaupi in tthial mi inn pawl ti dah lo cun, lihninh sawhsawh ruangah inn an rawk kho lem lo. Ti nih a rak phanh khawhmi mawtaw le boat a thawng in a hrawh hna mi video zoh len khawh asi.\nHarnak tuarmi hna caah bawmhnak ding caah UN zong nih a rannak in a hun tawlrel colh, US zong nih bawmhnak a kuat colh ve. Theih bantuk in Japan cu a rum ve bantuk in ramdang cung ah minung caah bawmhnak a tuahmi hi a tam ngaingai tawn. Cucaah, UN secretary Ban Ki-moon nih cun, mi haarsa tampi a rak bawmmi ram pakhat nih harsatnak a ton tik ah kan zoh kho hrim lai lo, nan rak bawmh cio ko lai ti ruahchannak kan ngei ati.\nPrevious Previous post: 2011 Vawleicung Mirumbik\nNext Next post: Norway ah Nu Naak in Pa an Tamdeuh


Mipi Nih Ralkap Nawllaknak Ralchanhnak An Tuah Vialte Ni Ah Tuk Sumbikmi Ni A Si – Chin World News Evening\nMipi Nih Ralkap Nawllaknak Ralchanhnak An Tuah Vialte Ni Ah Tuk Sumbikmi Ni A Si\nMinung 7 Nunnak a Liam: Myanmar Mipi nih Ralkap Nawllaknak Ralchanhnak an Tuah vialte ni ah Tuk a Sumbikmi ni a si. Police nih an kah hna i a tlawmbik minung 7 an thi, minung tamlak te hma an pu. Feb. 1 i Ralkap nih nawl an lak hnu in duhlonak langhternak faak chinchin in an kalpi.\nKum 50 lenglo ralkap uknak tang um hnu ah a tu bantukin in ralkap nih nawl an lak thanmi ruangah mipi a thong a sang nih lam le sul kip ah duhlonak an langhter hna. Western ram zong nih fak ngaiin ralkap pawl cu sual an phawt hna. “Myanmar hi ral ram a lo ko cang,” tiah Myanmar ah a hmasabik Catholic cardinal a si mi Charles Maung Bo nih Twitter ah a tial. Yangon khua cuul in police nih zingka bakin meithal an puah, stun grenades, tear gas an hman. Mipi an tei ti hna lo ruangah ralkap nih an zuanhnawh hna.\nHma a pumi an hawile rual cu mipi nih heh tiah an vung rawt len hna. Mipa pakhat cu a tangah an kah caah sizung a phaak ah a thi. Minu pakhat zong police nih Yangon khuasa duhlonak a langhtertu cawng sayama pawl an kah hna lio a hmuh i lungtur in a thi. Dawei zongah police nih minung 3 thi lakin an kah hna, tamlak an hlemh hna, tiah politican Kyaw Min Htike nih Reuters ah a chim.\nMandalay zongah minung 2 an thi, tiah Myanmar Now media nih a chim. Hi kongah police le ralkap lei phone in comment kan hal hna i, an kan let duh lo, tiah Reuters nih a chim. Lashio le Myeik zongah police nih mipi an tlakhnawh hna, tiah theih a si. “Zeitikhmanh ah Khuk i Bil hlah” Mipi hi daidam tein kan tonghtham ko hna, tiin kan hnung zarh ah khan Junta leader General Min Aung Hlaing nih a chim. A tlawmbik minung 10 an thi cang. Police pakhat a thi ve cang, tiah ralkap lei nih an chim.\nRalkap nih hin lampi a phanmi mipi lawng si lo in, civil service, khuapi zung, biaceihzung, sianginn, sizung le media tiangin a tuk dih hna. Ralkap nih khuapi tampi ah faak taktak in a hriamnaam thatha a hman mi hi thin a phawhtuk, cohlan awk a tha lo mi thil a si, tiah NY based Human Rights Watch ah deputy Asia director Phil Robertson nih a chim. “An kan kah ah cun kan i veng ko lai. Ralkap sinah kan khuk kan i bil bal lai lo,” tiin Yangon ah duhlonak a langhtertu Nyan Win Shein nih a chim.\nYangon medical school lenglei ah police nih stun grenades in doctors le sianghngakchia pawl an cheh hna i, a tlawmbik minung 50 hrawng an tlaih hna. Satuarday tiang i police nih mipi an tlaihmi hna hi 470 an phan cang, tiah MRTV nih a chim. Nihin Sunday ah zeizat an tlaih ai thei rih lo.\n“Tihphang hna seh, ti an kan duh” Tlikter, zamter bu in tihphang hna seh tiin ralkap nih an kan theihphaih. Cucu kan cohlang kho lo, tiin youth activist Esther Ze Naw nih a chim.\nRalkap nawl lakmi hi a si khawhnak lam hmangin hrawh dingah Myanmar UN envoy nih UN meeting ah a duhnak a langhter caah, kan ram na leirawi, tiin a rian in an phuah. Cu ti an phuah le cangka a tu bantukin police nih hriamnam a hman hi a si. Ka si khawh chungin ka doh ve hna hrimhrim dingin biachahnak ka tuah cang, tiah ambassasor Kyaw Moe Tun nih Reuters nih a chim. Western ram nih phihkharnak an cungah an tuah. Ralkap lei zong nih thimnak tuah than dingin an chim.\nA ni bel an tu rih lo. November thimnak a phi hi umpat pek hrimhrim a hau, tiah Suu Kyi a party le amah a dirkamhtu pawl nih an chim. Kum 75 a si cang mi Suu Kyi cu kum 15 chung a inn ah an erh hnu ah a tu hi an tlaih i, walkie-talkie radioe 6 nai chiah, tiin taza an cuai. Monday khi zung a chuak rih ding a si. Credit: Chelsea Bawi\nBreaking News: Mipi Lamzawhtu Police Nih An Kah Hna Caah Mi 4 Thi!\nThawngttha! Hakha Ah Cozah Rianttuan Minung 21 CDM Ah An I Tel


US President a cu ve ding mi Joe Biden nih a sin ah um rian ttuan a tlaihrem ning kong mipi nih an buaipi cang – Thechinlungnews\nUS President a cu ve ding mi Joe Biden nih a sin ah um rian ttuan a tlaihrem ning kong mipi nih an buaipi cang\nJoe Biden Vs Tara Reade..Democrats Presidential candidate Joe Biden nih a luan ciami 1993 lio ah amah sin riantuantu Tara Reade nih tlaihrem a puhmi cu a dik lomi a si, a cang bal lomi a si tiah tuzing ah statement a chuah hlei ah MSNBC interview ah a chim.\nTara Reade nih 1993 lio ah Joe Biden cu motor chiahnak parking pawng corridor ah a ka tlaih i vanpang i a ka beh dih hnu ah ka duh na loin ka thil a ka poih i a ka tuaitam tiah a chim. Mah kong cu a hawile cheukhat le a nu a chim hna. A nu nih mah kong cu CNN anchor Lary King sin ah bawmhnak a rak hal bal nain zeihmanh ah an rak rel lo.\nMah kong he petlai in Joe Biden nih tuan ah zeihmah a chim duh lo. Asinain Tara Reade nih mah kong he pethlai in testified ka tuah ngam tiah media i a chim hnu ceo ah atu bantuk in Biden nih mizapi theih in statement a chuah i, MSNBC tiang interview an tuahnak a si.\nMah kong he pehtlai in Joe Biden nih a sin riantuan pawl sin ah mah kong hi phuan lo dingah minsen a thut ter timi zong a chuak. Tara Reade hawi pakhat nih cun keimah sin ah a rak chim bal tiah a chim ve.\nMah kong hi biatak tein hlathlainak an pehzulh i tazacuainak tiang a chuak khomi a si. FBI le DOJ nih hlathlainak an tuah taktak ahcun zapi hmai ah Joe Biden le Tara Reade nih testified an tuah khawh men tiah an chim. Tara Reade nih media hmai ah zapi theih in a chim ahcun atu nak in a buai chin te lai. Credit- Salai Lairamthang\nBe the first to comment on "US President a cu ve ding mi Joe Biden nih a sin ah um rian ttuan a tlaihrem ning kong mipi nih an buaipi cang"


Vaurawng Zuunthil nih YDF caah $60,000 (K100 million) a hmuhpiak | The Chin Express\nVaurawng Zuunthil nih YDF caah $60,000 (K100 million) a hmuhpiak\nRam thumnak um Vaurawng Zunthil phu nih Yaw Defense Force (YDF) caah Facebook live thlah in phaisa an kawlpiak hna i $60,000 leng (Kawlram ting thong 1 leng) an hmuhpiak hna.\nVaurawng Zuunthil phu hruaitu Dr. Bawi Uk Thang nih, “YDF caah $60,000 leng kan hmuhpiak hna,” tiah a chim.\nYDF cu Magway ramṭhen Gangaw district i;\nKhaukhtoh peng le\nHtilin peng ah a ummi an si.\nChin state, Mindat le Kanpetlet peng he aa rimi si i Chinmi tampip an umnak asi.\nLai nu Tu Tu nih, “YDF hi ralkap 5,000 hrawng kan si. 3,000 hrawng hi atu hriamnam a tlai liomi (active) an si i 2,000 hrawng cu herh tikah auh ding kenret ralkap (reserve) an si,” tiah Vaurawng Zuunthil upa hna sinah a chim.\n“Chin state le Sagaing region ramri, alai ah ummi kan si caah kannih lei hi ral a tam ngai.\n“Tangka tampi bawm khotu kan ngeih lo caah kan ralkap pawl cu hriamnam le rawl ei awk an chanbau ngai… cucaah ramdang um kanmah Chinmi Vaurawng Zuunthil upa sinah bawmh kan in hal hna hi si,” tiah an dirhmun a chimmi cu ram thumnak um Chinmi thong tampi nih an hmuh tikah an sia herh tuk i atu bantukin Vaurawng Zuunthil sin in $60,000 leng an hlut hi si.\nVaurawng Zuunthil phu nihhin CDF-Mindat ca zongah $60,000 leng (Kawlram ting thong 1 leng) an hmuhpiak ve hna.\nCDF-KKG ca zongah $101,000 leng (Kawlram ting thong 2 dengmang) an hmuhpiak hna.\nCDF-Thantlang ca zongah $80,000 leng (K142 million) an hmuhpiak hna.\nChin Emergency Medical Team ca zongah $100,000 (Kawlram ting thong 2 deng) an hmuhpiak hna.\nDr. Bawi Uk Thang nih, “Myanmar ralkap nih February 1 ah mipi thimmi cozah uknak a chuh thokin dothlennak tuahtu hna caah phaisa kan kawlpiak hna i atutiang ahhin $2 million dengmang (Kawlram ting thong 30 leng) kan hmuhpiak cang hna,” tiah a chim.\nCucaah, Vaurawng Zuunthil phu cu vawleicung khuaza ramkip um Chinmi vialte a kan lungrual tertu bik asi tiin ChinTube nih ‘Kum 2021 Mi a Hipbiktu Laksawng’ a pek.\nPrevious articleUS Chin Khrihfabu nih Myanmar UN Palai Kyaw Moe Tun tangka tampi an bawmh\nNext articleMalaysia rili ah a paammi Chinmi 2 ruak tuni ah an vui cang


2020 thimnak thawngpang pawngkam ah um hrimhrim a duh ti lomi Republican upa an tam lai. Trump dirpi le an ngamh fawn lo. – Hakha Cherry\n2020 thimnak thawngpang pawngkam ah um hrimhrim a duh ti lomi Republican upa an tam lai. Trump dirpi le an ngamh fawn lo.\nRepublican Senator Mitt Romney biachim nih Republican upa cheukhat lungthin put a langhter ngai.Republican Senator Ted Cruz le a hawile pawl nih “January 6 Electoral College vote dohkalh an timh cu kalsual a si. Buainak zong a chuahter lai. A buai taktak khomi a si” a ti.\nA nih hi Trump a huat tuknak hi lungthin ne tiang in a chimmi a si i, hi lunthin put hi Republican upa dang pawl zong nih an lungkil cio cun an i hrawm lai tiah ka zumh. An phuan lo hna caah a si lai.\n2020 US presidential thimnak cu a hmaan lo tuk ti an theih cio dih ko. Asinain an theihning cio in tan an lak i, Trump an tan pi ahcun Trump le a minung pawl an por lai i, Biden hnuzul pawl he buainak a fak lai ti hi an ruah cio.\nCucaah buainak chuahternak cha cun Trump hi kal tak ah buainak a din deuh lai ti hi cheu khat upa pawl lungthin put siseh law ka dawhter. Mah ruangah Republican upa cheukhat cu, i hnek riangmang in daidep an kaa an cip hna.Mitt Romney tu nih cun fiang ko in a hei phuan ko. Amah party hawi lila tiang a phomh hna.\nMitt Romney nih a mah party lila a soiselmi hna hi cu Trump a huatnak in a chuakmi si i fak ngai in a bia lak awk a um lo. 2012 ah president a rak i cuh i Trump tan pinak a rak hal. Asinain Obama nih a rak tei. Trump president a van i cuh i a vun lar ngai khan huat hram le doh hram a thokmi a si.\n2016 i Trump a vun tlin khan Trump policy a phomh thluahmah hna. Trump nih a phomh chih ve. Maisam in aa sammmi an si.\nTrump impeachment an tuah zong ah khan Trump sualnak vote a thlak. US tuanbia ah amah party lila a sual ko tiah vote a thlami cu Mitt Romney lawng a si. Asinain Trump kha a sual maw? Sual lo. Ukrainian President lila nih Trump sualnal a um lo a rak ti.\nMormon biaknak a zulmi a si i, a kalsual ngai. A party lila ah ei lo sa bantuk ah a cang. Chim duhmi cu, a cung i Mitt Romney bia khi keimah hmuhning ahcun US upa hna tampi ruahnak le lungthin put a si lai tiah ka zumh. Chim theng loin Trump hi zuhphiak tak ah lam tha bik a si lai tiah an ruah tiah ka zumh.\nA ruang cu Inn Raang cuhnak kutka hram ah an um cang hna tikah buainak cu hrial awk a tha ti lo. Obama tuksawhnak bial pawl, Hillary Clinton nih a zei ti hmanh in sunghkhan lo ding tiah a chimmi te hna, election zan i State kip i Inn Raang ka lak hrimhrim lai tiah Trump doh in an aunak le an buainak te hna pawl vialte hi vun doh ding ahcun US a puak ding a si.\nCucaah lungfim buin a sungh zong a sung lo i, a palh zong a palh lo nain Trump an zuhphiak tak thluamhmahmi hi lam tha bik cu a si lo nain US thatnak le himnak caah cun lam tha cem a si lai tiah ruah cio dawh an si.\nUS politics cu mit le hmaika bantuk cun kan zoh peng i, election hnu in Republican upa pawl lungthin put thlen ning cu laikeng zawng thlen bak in an thleng thluahmah hna.\nMitt Romney bia nih ka khuaruah a harmi vialte a fianter chin lengmang. Tahchunnsk ah Justice Department an siah Intelligence bu lei an siah hlathlatnak zong tush loin “thimnak a him ngai ko;” “US tuanbia ah a him cem a si” tiah zangtahlat in an chimmi te hna; Court fa he a ngan he zaang tuk in biachahnak an tuahning te hna; ….\n2020 thimnak thawngpang pawngkam ah um hrimhrim a duh ti lomi Republican upa an tam lai. Trump dirpi le an ngamh fawn lo. Dirpi lo le mang chia nih a zelh peng fawn hna. An zam tak kho fawn lo. San kan tlai lo tiah sivang in an um men hna lai. Asinain raltha in ram daw le dinnak a tanhmi nih cun Trump an dirpi.\nAn sungh zong ah upat phu an si. Tutan thil hi an kal tak khawh men te lai nain a ra laimi caan ah a zual deuh rih lai. Keimah hmuhnak sawhsawh, tutan Republican upa, Bill Barr telh in cheukhat cu a tlolh lengmangmi meithal bantuk an si. Cakei hmuh zong ah tlolh; vom hmuh zong ah tlolh; nengpi hmuh zong ah tlolh; tlolh lengmang tlolh lengmang; den ding lawng bak a tang.\nTrump an deuh cikcik. A ngaingai ti cun Senate an thawn thanmi zong Trump thawng a si. Majority an si le si lo lam cu January 5 ah a fiang lai. An fir than lai ti lawng an phang ko. House zong a thawnter chinchin hna. Majority cu a tlinter hna lo nain minung 14 teinak a hmuhter hna.\nA herh lio hna caan a zuhphiah tak. Supreme Court zong ah minung pathum a thutter hna i, a herh lio caan ah an deuh hoi. Supreme Court ah John Robert hi Conservative a si nain cinghngia tuu phaw khuh an ti. Conservative pawl a deuh lengmang hna.\nTuan deuh phone a chawnhnak bia a chusk (leak) sual i “2020 ahcun Trump kan thlak lai” tiah minung pakhat sinah a chim. Texas le states zeimawzat nih Swing States pali tazacuainak an tushmi zong a hnon. An bia ngaih zong a duh lo. Robert ruangah a si an ti.\nA tawinak cun, US daihnak a si poah cun dinfel lonak le fir zong nih kan dolh ko cang seh tiah sunghkhan he ka lawhter cang.\nA hma sa bik ah kan Biak mi Pathian a min Thiang thang tthat in um ko seh


Thantlang Khuachung Ah Mifir Pa Nih Inn Hnih A Baoh: Tangka 90,000 A Fir – THE CHINLAND POST\nThantlang Khuachung Ah Mifir Pa Nih Inn Hnih A Baoh: Tangka 90,000 A Fir\nSalai Elvis| 2019 June 7| June 5 zing suimilam 10:00-11:00 kar ah, Thantlang khuachung sangthen Market sangum Pu Rung Ling inn le Pu Lal Thio inn cu suimilam pakhat chungah a inn hnih ning in a baoh caah tangka 90,000 a fir tiah kan theih.\nHi chungkhar pahnih cu inn pa an si i TABC sang mithi inn an len kar te le inn hngak mi Nau Rem dawr a len kar te ah a tu bantuk in an inn an baoh hi a si.\n“Zingka 8:30 tluk hrawng mithi inn ah topi ding in kan kal hna. Kan inn hnih hi a kilkam deuh khuavelnak lamkam ah kan um caah inn hngaktu Nau Rem (Pu Rung Ling fanu) a um ko nain, dawr ah a fa caah kedenh an cawk kar te bak ah inn an baoh hi a si. Nau Rem inn a lawi hnu in an hmuh ve cio in an kan chawnh i kan lawi tik ah cun kan inn hnih ning innka tawh a rak hrawh, inn chung Bizu, thingkuang chung thliri a rak chuah dih” tiah Pu Lal Thio nu pi nih TCP ah a chim.\n“Kan coka lei inn ka in tawhhrenh sawngviar in a den nain a baoh khawh lo caah inn pi lei kutka lei tu a baoh i inn chung thilri cu a rak chuah dih nain tangka le kan thilri dangdang cu a tlau lo. Kan inn pa nu nih a hmuh ning ah inn chungah mifir a um ti ka thei lo, Nau Rem tiah ka auh lio ah nan inn chung in a chuak zau i nan in thlang lei in a zam. Mifir hi pa a si i pa tungno si seh law a dawh tiah a chim” tiin Pu Lal Thio nupi nih a chim.\nPu Rung Ling te inn zong an coka tawhhrenh baoh in a luh caah Bizu, thingkuang le Swetcash tawh vialte baoh in thilri a chuah dih ve. A dang thilri lak lo in an tangka 90,000 tu a lakpiak hna tiah kan theih.\n“Mifir pa a duhmi hmanh kan ngeihpiak kho lo le si lai a dangdang thilpuan cu a tlau lo tangka 90,000 lawng a tlau” tiah Pu Rung Ling nih TCP ah a chim.\nHi kong ah palek an chawnh hna tikah a mui nan hliah lo mi cu a kawl hawlnak a har ngai lai a si nain kan rak hlathlai ko lai tiah inn ngeitu hna cu an cah tak hna.\n2016 kum lio ah an inn rawkmi\nTutan inn baoh piak a tongmi Pu Lal Thio le Pu Rung Ling te chungkhar cu a luancia kum saupi chung TABC sang ah khuasa mi an rak si nain 2016 August 21 hrawng ruahsur nak nih an inn a hrawh caah cozah lei tuanvo ngeitu hna nih a tu an umnak Market sang (khuavelnak lam kam) ah an thialkamter mi hna an si.\nThantlang khuachung a luancia kum ah a tu bantuk in Dawrkhan, Zuu dawr le inn baoh nak a chuak lengmang nain mizei dah an si timi an hngal kho thai hna lo tiah theih a si.\nPrevious Tedim Peng Dimzang Khuate Ah Bingrang Le WY Rithaisii A Zuar I A Tawngtham Mi Pahnih An Tlaih Hna\nNext Chin Ramkulh Ah Naupawi Pathum Chung Ah Pakhat Paoh Cu Thisen Der Zawtnak An Ngei


Chinmi tampi i tel hna seh ti kan duh: Myanmar Scholars and Leaders Scholarship | THE CHIN EXPRESS\nChinmi tampi i tel hna seh ti kan duh: Myanmar Scholars and Leaders Scholarship\nKawlram ser tthannak ding le tthanchonnak ding caah bawmchantu a si lai tiah ruahchanmi Myanmar Scholars and Leaders Program (MSLP) Scholarship cu Burmese American Community Institute (BACI) le Rectors’ Committee nih soknak form an chuah cang.\n“Ram pakhat serhthannak ding caah a tthabikmi kan hrianam cu fimthiamnak (education) a si. Phunghram (constitution) ser tthan a herh bantuk in hmailei ah a kan hruai kho hnga dingmi mifim, mithiam tampi Kawlram nih kan herh. Chinmi zong tampi i tel kho hna seh ti kan duh” tiah BACI Executive Director Salai Elaisa Vahnie nih a chim.\nMyanmar ramchung a ummi Universities le Colleges 164 nih an dirhmi Rectors’ Committee ah Chairman a tuan liomi Dr. Zaw Wai Soe zong nih Myanmar ram tthanchonak ding caah abiapi bikmi pakhat cu minung tthanchonnak (human resource development) a si a ti ve.\nMSLP Scholarship application cu mipi nih sawk khawh a si cang. Hika link ah hin a um lai: https://thebaci.org/mslp/\nMSLP Scholarship cu USA University pawl ah a thabikmi tiah ruahmi pawl he tuan ti a si i, Indiana University Bloomington, University of California Berkeley (UCB), University of Notre Dame, Purdue University, University of Chicago, University of Michigan An Abor, Columbia University, tbt hna an i tel.


December 4 ni thok in Rohingya pawl cu an umnak hmun thial an si cang lai – Chin Celebrity\nDecember 4 ni thok in Rohingya pawl cu an umnak hmun thial an si cang lai\nDecember 1, 2020 chincelebrity.com INTERNATIONAL 0\nBangladesh ram i Cox’s Bazaar Rohingya refugee camp ah a tu tiang Rohingya 1.2 million an um cang i an i tet tuk cang caah Bangladesh cozah nih an umnak hmun thial dingah a timh cuahmah i December 4 hnu hin cun thial hram an thok cang lai.\nCox’s Bazaar camp ah cun inn 2017 kum hlan ah a rak phanmi Rohingya pawl nih tlak benhmi inn an ngei i 2017 kum hnu a ra lutmi poh cu plastic inn ah an um. Inn pakhat ah a tlawm bik minung 6 an um i minung 20 tluk nih zungpuut (toilet) pakhat an i hrawm.\nCun Rohingya hi an tam tuk cang caah Bangladesh cozah nih a tih pah cang hna.\nCucaah an umnak hmun cu Bashan Char tikulh ah thial a timh hna.\nHi hmun hi Rohingya pawl kongah tuanvo ngeitu hna le Rohingya upa 40 nih an va zoh cang i thial awkah an lung a tling. Atu ah Bashan Char tikulh ahcun Rohingya 306 (April thla lio i rili cung i an khamh mi hna pawl) cu an um cang.\nAsinain UN le Rohingya cheukhat nih Bashan Char tikulh cu an tih. A ruabg cu, hi hmun hi rili kam a ai caah tilet nih a phan khawh lengmang nak ding hmun a si.\nA ralaimi zarh khat chungah minung 1500 tluk cu thial khawh an si lai tiah theih a si. Asinain, thial a suh lomi hna anum tikah cozah nih hramhram in a thial ter hna lai maw ti cu a fiang rih lomi a si.\nCozah nih aa tinhni.g ahcun Rohingya 100000 hrawng i thial kho seh law ti a si.\nTwitter ah Donald Trump followers an zor thluahmah i Biden followers an karh thluahmah\nThanchonak a dawntu thil (6) hna


Myanmar Ramchung Covid -19 A Nei Mi Hna. – Daily Post TV\nAmerica ram in Myanmar ah March 23, 2020 ah Yangon ApipiSaiya Vanlawng tumnak ah a rak phan mi cu Tidem pa cu American Green sinak a neimi kum36 tlangval le a dang pakhat England ram in Myanmar ram ah a rak tlungmi kum26 pa cu Airport ah COVID-19 zawtnak an check hna ii, Ngandamnak Sizungpi nih COVID19 zawtnak an nei tiah biafehnak tuah an si.\nYangon ah an check hna hnu ah England ram in March 22,2020 ah a rak phanmi cu a thawchuahnak chuap he pehtlai in tih nung mi a um lo tiah doctor te nih biafehnaka an tuah hnu ah, WAI BA GI sizung ah isolation room ah thlawp bul asi .\nAmerican in chinpa a rak phan mi zong a thawchuahnak hrawm le chuap pawl tha tein zohfelnak an tuah hnu ah, tih a nung lo tiah an ti caah TIDEM sizung ah chiah le zohfelnak in thlawmh cuahmah asi tiah Rangon Sizungpi nih zohfelnak an tuah hnu ah thil a cang ning asi tiin, BBC nih cun a chim.\nMyanmar ramchung ah COVID-19 zawtnak a um le um lo cu a ho hmanh nih theih khawh asi lo. A ruang cu COVID-19 zawtnak checknak cu Myanmar cozah nih a nei lo. Ramtha tuk asi mi Singapore le Malaysia te hna hmanh nih an nei rih lo.\nCOVID-19 in a zaw mi pawl le a thi mi pawl an si ning cu: an zawt tik ah an tak a lin, an khuh, an tha a dih, a thaw chuah a phih hna. Cu boruak an ton ning cun an ti khawh ning in doctor te nih thlawp an si hna ii,a van chia mi cu an thi cuahmah hna. A van thami cu an ni thlawpnak in a dam mi zong an um leng ve hna.\nCOVID-19 zawtnak hi a damnak caah si zong chuah asi rih lo. Ramkip doctor cio nih Sii ai kip in an mah thiam ning in an thlawp cio hna. Cu asi ruang ah kan vawlei hi COVID-19 in tamtuk an zaw cang hna ii, thong-15 leng an thi cang hna.\nA hlei in hi kong ah chim duhmi cu Myanmar ramchung ah COVID-19 zawtnak hi a um lo ti ding asi lo, a um tiah tih tuk ding zong a si fawn lo. Minung sinak ah a herh bikmi cu iralringnak asi. Cu ahcun Pathian sin ah kan nunnak hi a thar in ipe hna uhsih law damnak le hngangamnak hi kan miphun le kan vawlei pi chung ahhin a thar in a um khawhnak dingah Pathian sin ahhin fakpi in thlacamnak nei cio hna uhsih .


Nu Pakhat Nih a inn i mifir a rak lut mi a rak hlen ning cu a fak kho ve taktak – Onlinenungak\nNu Pakhat Nih a inn i mifir a rak lut mi a rak hlen ning cu a fak kho ve taktak\nMifir pawl nih cun, zanlai i ai chawk vak mi minung an um ti lo hnu tiban tuk ah khin an i chawk deuh tawn ti a si. Khi can lio te khi an i sel i, minung tlawm nak chungkhar ti bantuk le, pitar putar a derthawm mi inn ti bantuk ah khin an luh duh ngai tawn.\nSeptember 29 zanah Japan ram Nishio khua i a um mi kum 42 mi Asahi Shimizu nih cun pitar kum 78 mi i a inn a bauh i a phaisa chiah nak pawhdawh ta phaisa tamngai a lak.\nAsinain Asahi Shimizu i a fir mi paisa pawl hi a lem an rak si i pitar nu nih cun a inn ah CCTV arak chiah ruangah Asahi Shimizu cu awlsamtein police pawl nih an rak tleih khawh than.\n“Aliamcia thla rau lote ah khan ka phaisa 220000 cu an rak fir cang. Tu’ahcun mifir pawl hi lehrul cham ka duh hna ruang ah ka phaisa bawm ah phaisa lem tampi ka chiah i, CCTV zong kai chiah ” tiin pitar nu nih cun a chim.


AUNG SAN SUU KYI DIRHMUN AN VUN LANGHTER CU A BUAI KO – The Chinlung Post\nFebruary nikhat ralkap uknak an lak lio in rak tlaihmi rampi ruahnak petu Daw Aung San Siu Kyi nih a tu thlali leng a liam cangmi caan chungah thilhruk aih ding le eidin ding a harsat ruangah bawmh dingin june thla ni 7 zung an auh lio ah a SIHNI pawl a chimh hna. Daw Aung San Suu Kyi telh in amah sin aum mi eidin awk caah Naypyidaw ah a ummi SIHNI pawl nih kan hnuzarh ah Palek sinin phaisa ting 50 an pek nain an cohlang hna lo tiah Daw Aung San Su Kyi SIHNI si mi U Khin Maung Saw nih RFA sin ah a chim.\nAtu bantuk in phaisa kuat a ngah lo kong a chimnak cu Daw Aung San Su Kyi nih amah tein a umnak kong kha thei hna seh ti a duh caah asi. Mah hnu zong ah bawmhnak pek ding in an chimh ko nain zeihmanh bawmhnak kan cohlang lai lo tiah U khin Maung Saw nih a chim. Bawmhnak a herhnak kong Daw Aung San Su Kyi nih a chim hnu in rallokap lei nih bawmh dingin an timhtuah nain Daw Aung Su Kyi nih a cohlang lo tiah a SIHNi pawl nih an chim.\nJune thla ni 7 zung an auh hnu ah Daw Aung San Su Kyi i a SIHNI pakhat si mi U Kyi Win nih fang le chiti telh in eidin dang pakhat kha Daw Aung San Suu Kyi sin ah a va chanh nain kutkhih dingin phaisa a va pek tik ahcun Daw Aung San Su Kyi inn hngak tu pawl nih an don lo ruang ah cu phaisa cu a tutiang Daw Aung San Su Kyi kut a phan rih lo tiah U Kyi Win nih a chim.\nRampi dirhmun in hruaitu pakhat si mi atu bantukin eidin le thil hruk aih nak tiang in rikhiah piak hi a si awk si lo mi thil a si ruang ah Daw Aung San Su Kyi caah kan thinphang ngai tiah ralveng tu a min langh ter si lo mi NLD chungtel pakhat nih RFA ah a chim. Uknak latu rallokap pawl nih Daw Aung San Su Kyi cu Upadi pohmah 8,67,505ခ , 124 i pohmah then a,25, 55 tel in a dihlak pohmah 7 in sual an phawt i atu sual an phawt mi dihlak hi thlaruk chung ah check ding in rallokap pawl nih timhtuah nak an ngei.\nSual phawtmi pasarih chung ahhin pohmah 124 he a pehtlai mi sual phawtmi hi atu Yangon ah an check lio si i a dang paruk hi cu Naypyidaw Sakutadi myone i sualphawt nak sakhan ah zarhchiar nikhat ni le nihnih ni poh ah an check lio pi a si. President U Win Myint le Daw Aung San Su Kyi telh in a dang hrualtu pawl zong ralkap pawl nih sualnak ngei lo in an tlaih hna i pohmah a phunphun in sual an phawt hna nak kong cu NUG nih june thla 16 nizaan ah khan a chim. Cu lawng si lo in rampi uknak cu ralkap pawl nih hriamnam bochan in uknak an lak nak kong,rampi nih theihpi mi uknak a si lo kong, ralkap pawl nih an dirh mi biaceih zung pawl zong rampi nih theihpi mi zung an si loh tiah NUG a cozah pi nih a chim. Credit: TCP\nRelchih:Thawngpang ttha taktak a chuak. Kan Gyi Thauh peng I Saya/ Syamah minung 30 CDM ah an lut. Ayeyarwady region Kan Gyi Thauh peng ah cozah rian a ttuan mi saya/ sayamah minung 30 hna cu June thla a zarh khat nak thok in CDM ah an lut I CDM vuanthan in cohlan nak ding caah cunglei ah ca kan pek hna lio asi tiah Kan Gyi Thauh um mi tuanvo ngeitu minung pakhat nih a chim.


Josh Hawley | Radio Veritas Asia\nAmerican President nih ram caah “the Supreme Court” hmun tthu dingin a thim mi Amy Coney Barrett cu Catholic Khrihfa pakhat a si ruangah thim lo dingin aa tim mi hna sin ah Hluttaw palai Josh Hawley nih fak piin a mawhchiat hna. Ramkel phunghram phung relnak “Constitution” no.6 nak i chirchanh in bia lehnak a tuah hna i, zalong tein hi rian hi ttuan khawh a si ko tiin Amy Coney Barrett lei kap in a dir pi ve.\nCatholic Khrihfa biaknak phung ah zumhfek in a um ruangah “the Supreme Court” i Judge pakhat si ding cu a si kho hrim lo timi mi biafoihnak hi American ram ah zalong tein biak nak phung a um maw um lo ti mi kong he pehtlai in zong biahal nak a tuah.\nCatholic Khrihfa pakhat si ruangah le Catholic zumhnak konglam he pehtlai in cawnpiak nak hna ruangah “Pope nih kan President a rianttuan nak ah a donhkhan tuk lai, President pakhat si ding aa tlak taktak maw?” timi thinphan biahalnak zong John. F. Kennedy chan lio ah a rak um.\nBiatak tiah cun Catholic Bupi cawnpiak nak hna hi vawlei cung pumpi huap nunphung ziaza (morality)he pehtlai ding fel te le hmaan tein a cawnpiak zungzal tu a si caah hi cawnpiak nak hna kal tak in : nauhrawh nak(abortion), nuhrin covo(human rights), ning cang loin i tthitumhnak (nu le nu, pa le pa.. gay marriage), mah nunnak cu mah nih uk khawh a si tiin thah, hrawh (euthanasia; mercy-killing) te hna duh paoh in tuah khawh a si ko tiin an i tinh mi cu a fiang ngai ko.\nAmerican ram President thimnak zongah hin Catholic Bupi cawnpiak nak hna hi a biapi ngaimi hmunhma hna ah aa tel ve timi zong theih a si. Ka pum cu keimah thim ningin (my body, my choice) tiin nau hrawh te hna, ningcang loin i tthitumnak te hna pin ah nunnak a biapit ning (pro-life) si loin (pro-choice) nunnak mah duh ning thim i tuah ser duhnak hna ruangah nitlak lei ram hna ah cun Catholic Bupi cawnpiak nak hna cu nikhat hnu nikhat thinphannak a pek ko cang timi cu hi konglam he pehtlai fawi tein kan hmuh khawh mi a si.\nThildik le thil hmaan nih sunghnak a pek ruangah kan lung dai kho tak lai maw? Mah duh thimnak, mah duh nuamhnak le mah ca tthat nak zawn lawng maw zoh a si ko cang lai… tu lio caan zuam nak tampi hna lak ah Catholic Bupi cawnpiak nih a dirpi mi cawnpiaknak hna hi an thlu kho tak lai maw, siloah fek tein le thazang tthawng ngaiin a dir peng rih ko lai maw? ti cu hi American ramkel thimnak ah hin zei a lawh te lai ti cu hngak rih hna u sih…


The Politics Of Myanmar (Burma): Kawlram Chung Ramkhel Dirhmun Cu A Tling Bak – Chin 11 News\nThe Politics Of Myanmar (Burma): Kawlram Chung Ramkhel Dirhmun Cu A Tling Bak\nBy Laiki Chozah\nThe Politics Of Myanmar (Burma)\nPrime Minister U Nu chan chim loin 1962 – 1988, kum 26 chung cu ralkap hruaitu U Ne Win nih Kawlram cu amah duh ningin a rak kalpi. Party politics zong a um lo, One Party system in a dir i party dang cu dirh khawh a si lo. 1988 in kan ram cu buainak (88 Crisis) aa thawk. Cu cu U Ne Win uknak a donghnak a si. Cu khawh cun ralkap bawi U Thanshwe nih nawlngeinak a lak i nihin tiang a chunglei in nawl a ngei rih.\n1990 ah Multi-party democracy thimnak kan tuah. Teinak a hmuhmi NLD cu ralkap U Thanshwe nih nawlngeinak a pek duh lo. Amah ralkap nih a zei poh a tlai dih. Ralkap caah himnak a pe kho dingmi Constitution (Ramhruainak phunghrampi) cu an duh ningin an ser i, 2008 Constition tiah an chuak. Cu Constitution nih ralkap nawlngeihnak cu a fekter cang caah midang nih nawlngeihnak cu chuh khawh a fawi ti lo.\nCu constitution remh a har ning cu ka chim ti lai lo, hngalh cio a si ko. 2010 in rampi thimnak tuah than a si. Ralkap party min cu Union Solidarity and Development Party (USDP) (ျပည္ေထာင္စုၾကံ့ခိုင္ေရးႏွင့္ဖြ႔ံၿဖိဳးေရးပါတီ) a si..\nParty hme pawl cu thimnak ah an icuh ve i teinak a hmuhmi party zong an um ve. NLD party belte ralkap kha a zumh ti lo caah thimnak ah a lut duh ti lo. NLD a tel ti lo caah teinak cu USDP (ralkap) ta a si ko cang. Kum nga chung a duh ningin kan ram cu a kalpi. Kan ram le kan miphun caah zei thil dah a tuah, zeitluk in dah kan ram a thanhchoter ti cu ramchung minung nih nan hngalh deuh lai.\n2010 term cu a dih i 2015 rampi thimnak ah NLD a lut ve cang. NLD nih term khat (kum 5) chung a vun tuan tikah kan ramchung Lam, mei, le Ti ah zeitluk kan thathnempi ti cu mipi nih hmuh khawh a si. NLD nih teinak a hmuh ka te ah a chim bikmi cu “2008 phunghrampi remh ding” ti a si. U Min Ko Naing zong 2008 Phunghrampi remh ding a ti lengmang ve. Remh ding a timi ah U Ko Ni hi bochanmi a si.\nA rauh hlanah U Ko Ni nunak cu an vun lak tikah khuaruat ding tampi a um cang caah Daw Su le U Min Ko Naing zong zeihmanh an chim ti lonak a si. Teinak hmuhtu NLD party policy ah 2008 constitution remh ding ti a si caah 2019 chungah Remh dingah hma an lak ve. Remh duhnak cu Nawlngeihnak vialte ralkap kut in lakchuak ding a si. Asinain 2008 Phunghrampi remh a duh lomi cu ralkap le a party USDP MP pawl an si. Cucaah 2008 Phunghrampi cu remh khawh a si ti lo.\nUSDP chan ah mipi nih kan zumh deuh seh an ti I Rampi Daihnak Kong an chim lioah tlangcungmi (Hriamtlai pawl) duhmi cheukhat kha Yes, an pekpiak. (Hri sauter deuh a si) 2015 NLD a kai tikah Rampi Daihnak Kong Ceihnak ah hruaitu cu Daw Su a si i minung tampi cu an hna a ngam ngaingai. Rampi daihnak a um taktak ko cang lai tiah an ruah.\nMipi nih NLD hi zeihmanh a si lo, ralkap chan U Theinsein lioah an tuah khawh deuh ti hna seh ti an duh caah Daw Su hruaimi Peace Talk cu Ralkap nih a rengh than i a kal kho ti lo. Cucaah atu zong Peace Talk kong a um ti lonak a si. Atu NCA (national ceasefire agreement) kong he pehtlaiin cu e, kha e an timi hi kan zumh hna seh tiinThli an hrangtermi a si. Rampi Daihnak hi midang duhnak in ser khawh a si lo. Ralkap kut ah a um.\nU Thanshwe kut ah a um. 2008 phunghrampi remh lo chung cu Rampi Daihnak a um lai lo, Kachin ram cu a dai ngaingai kan ti lioah Shan ram ah buainak a um lai, Shan ram a dai kan ti lioah Mon ram, an thial lengmang lai. Ram daihnak taktak a um lai maw um lai lo ti hngalh na duh ahcun hi bia hi philh hlah. Ramhruainak nawl zong Ram dawtu minung sin a phan kho lai lo.\nTukum thimnak ah hngalh dingmi hi – USDP hi ralkap party a si I 2008 phunghrampi a remh duh lomi party a si caah ram le miphun caah thiltha tuah a duh lomi ti a fiang ko. Miphun party cio in cawlhcang cio a si. Miphun party nih teinak tamdeuh hmuh sehlaw zeitin a si lai, zei thil an tuah khawh lai, an mipi sinah an biakam a tling kho lai maw, an mipi a hlentu an si sual hnga maw, timi fakpi in khuaruat chung ding a si.\n2015 thimnak ah Shan party nih NLD party nakin teinak tamdeuh a hmuh. Rakhaing party nih NLD party nakin teinak tamdeuh a hmuh ve. Anmah ruahnak ah cun Kanmah miphun party nih teinak kan hmuh caah kan ram chung nawlngeihnak vialte cu kanmah nawl a si dih ko lai, kan duh ningin kan kalpi khawh lai an ti.\nNLD party policy ah anmah duhmi NLD minung kha Chief Minister tuanter a si tikah miphun party nih teinak a hmuhmi cu zeihmanh santlai a si ti lo. NLD duh ningin kalpi a si ko cang. Miphun party in teinak a hmumi kozale pawl cu nawlngeihnak pakhat hmanh um lo, lahkhah te lawng an ei I meeting kai an auh tikah meeting te cu an kai ko. Vote a pekmi an mipi pawl sinah cun keimah nih teinak ka hmuh ahcun cucu kan tuahpiak lai timi biakamnak tampi he vote a hmuhmi zong an um lai. Cozah a ser khawhmi party si loin party dang sawhsawh dirhmun in cun zeihmanh an tuah kho lai lo, an mipi a hlentu lawng an si ko lai.\nMP a cuh dingmi an si zong, Pine Kozale a cuh dingmi an a si zong anmah nih cun kan tuahpiak lai an ti peng ko lai. A tuah kho ding a si maw, si lo timi hi vote ngeitu mipi nih tha tein khuaruat in vote pek ding a si. Nikum Phunghrampi remh ding timi ah Chief minister hi teinak a hmuhmi miphun party chungin thim khawh si dingah Agedum tuah a si nain sungh a si hoi caah\ntukum 2020 rampi thimnak hi 2015 dirhmun he a dang lo. Amah ning tein a um rih ko.\nMiphun tanh timi hi tha tein khuaruat ding a si. Tanh ruangah thiltha a chuak lai maw, tanh ko nain hmuh ding zeihmanh a um tung lomi thil ah miphun tanh sual a si ahcun vote ngeitu mipi caah hlennak nganpi a si lai. USDP le NLD lawng nih cozah an ser khawh nain Kawlram chunglei dirhmun ah cun USDP cu hmuh ding an um tuk ti lo, 2015 ah khan USDP nih teinak kan hmuh than lai an ti nain MP 41 lawngte teinak an hmuh.\nUSDP maw NLD dah kan ti lio hmanh ah MP 41 lawng teinak an hmuh ahcun atu dirhmun in cun chim ding a um lo, careltu nih na hngalh deuh cang lai. Kannih Chin party nih teinak hmuh u silaw NLD lawng nih cozah a ser khawh lo ahcun Alliance a kan tuah lai timi ruahnak zong party hruaitu pawl nih an ngei kho men.\nNLD nih cozah ser khawh lo ding dirhmun a si zongah kannih Chin party hi a kan sawm lai timi ruahnak hi thil har ngaimi a si. Ruahchannak sawhsawh a si. A kan sawm lo ahcun kan car dih lai dingmi ruah khawh a si lo. Miphun party e, cu e, kha e, kan ti lengmang ko nain miphun party nih teinak a hmuh ko zongah cozah a tlaitu ding NLD he a peh tung lo ahcun\nzeihmanh tuah khawh tung lo, Vote ngeitu mipi hlentu si ding a fiang ko. Teinak hmuh zongah nawlngeih tung lo, Agendum chuakpi zongah Supporter ngei lo, Lahkhah te lawng a eimi MP le Kozale si ahcun mipi zong car, ram zong pam kan si lai.\nParty hruaitu nih cun tampi an chim ko lai, Vote ngeitu mipi nih tha tein khuaruat, na Vote kha man ngeimi Sui na siter ding a si. An chimmi poh ngai thluahmah ko u, a donghnak Vote pek ni ah cun Man a ngeimi, San a tlaimi Vote siter dingah nangmah Vote ngeitu nih khuakhannak na ngei ding a si.


Ziknawh cohlangtu Myanmar Electric Vuanci Zung riantuan 2 an tlaih hna | THE CHIN EXPRESS\nZiknawh cohlangtu Myanmar Electric Vuanci Zung riantuan 2 an tlaih hna\nYeywar Tilekṭhik tidil\nYangon — Electric le Sehtha Vuanci Zung tangum Tilekṭhik Tuahnak Zung bawi 2 cu tender soktu company sin in ziknawh an cohlan ruangah an tlaih hna.\nMandalay ramṭhen um Myitnge Tiva lekṭhik design le tuahnak tender a soktu company nih zik an nawhmi hna an cohlan ruangah, Myanmar Eihmuar Dohnak Zung (ACC) nih a tlaih hna hi si.\nZung bawi U Chit Toe le U Min Khaing cu Eihmuar-Dohnak Upadi Dal 56 in Naypyitaw le Mandalay Palek Sakhan ah case kan onpiak hna, tiah ACC nih tuni ah a thanh.\nU Chit Toe zung nih Upper Yeywar tilekṭhik tuahnak rian dot 3 (Power House, Open Cut Work le Upper Party Excavation) ṭuan dingin tender a ngahtu company cu Rian-Apnak Certificate (TOC) a chuahpiak nain, ‘tlai man’ a hal lo, tiah ACC nih a thanh.\nCompany nih 2017 May 6 ah lim dingin minsen a thutmi si nain a lim lo. 2019 June 24 tiang, ni 790 a tlai. Mah ruangah Mandalay ramṭhen nih tangka ting thong 4 dengmang (378.5 million kyats) a sung.\nTilekṭhik cu Mandalay ramṭhen i Kyaukse Peng ah kum 2001 in tuah hram an rak thokmi si.\nCun, U Chit Toe nih company minung hman loin amah zung rianṭuan pawl ani ca in a ṭuanter hna ruangah company nih ‘lawmh man laksawng’ tangka ting 750 an pek, tiah ACC nih ati.\nTilekṭhik Tuahnak Zung i Design Bu lutlai U Min Khine zong nih company pawl cu sachoh tuahpiak man pinah ahlei in tangka ting 310 le ramdang tlawnnak a hal hna, tiah ACC nih a thanh.\nACC biachimtu U Kyaw Soe nih, “zung hruaitu 2 hi eihmuarnak ah an i tel caah Eihmuar-Dohnak Upadi Dal 56 in taza kan cuai hna. Atu hi palek nih an tlaih cang hna. Cozah rianṭuan pawl nih ziknawh an cohlan ahcun a tambik kum 10 tiang thongthlak khawh an si,” tiah a chim.\nACC nih hin Tanintharyi ramṭhen vuancichoh Daw Lei Lei Maw le Global Grand Services Company rianṭuan 3 zong ziknawh ruangah an tlaih cang hna.\nKokek Chuak le Pawngkam Zohkhenhnak Vuanci Zung tangum No. 2 Leitangchuak Cawhnak Zung bawi zong an tlaih cang.


President Trump Le Vice President Mike Pence Zaangfak Taktak An Si Lungrethei Taktak In An Um Cang – Chin World News Evening\nAdmin||05|Biangreithlep-09|2020||Coronavirus kong he pehtlai in US White House nih thanhnak an tuah ṭhan cang. White House press Secretary Kayleigh McEnany nih mipi sin ah thanhnak a tuah. A himning ah cun US Vice President Mike Pence i a rianṭuantu staff cu hneksaknak tuah hnu ah COVID-19 positive a si e tiah a fehter. Kan hnu cacawn nilini ah khan CNN nih an thanhning in President Donald Trump a bultawltu pakhat cu positive a si tiah an rak thanh cang. A tu hi US White House chung ah rian a ṭuanmi minung pahnih bak nih coronavirus zawtnak hi an ngeih cang tinak a si.\nZohkhenhnak felfai taktak tang ah mithiam hna nih an kan chimh cawnpiak ning in himte in chiah an si. Cun hi innpi hi a himnak ding caah felfai chin lengmang in kan zohkhenh i rianṭuantu hna zong nih biapi bik ah chia in rianṭuan a si. Hi White House chung ah ṭhate in kan zohkhenh ko hna. America rampi himte in kan hun ṭhan bantukin White House zong himte in kan zohkhenh ko tiah McEnany nih a chim.\nHi pulrai zawtnak coronavirus ruang ahhin vawleicung ah minung 270,000 renglo an thi cang. Theih khawhtawk vawleicung ah hi zawtnain in a zawmi hi minung 3.84 million an reng ti loh ti a si ṭhan cang. Hi bantukin kan langh termi nak in vawlei cungah hi zawtnak a ngeimi le hi zawtnak ruangah a thimi hi an tam deuh hrimhrim lai. Zawtnak an ngeih le ngeihlo hneksak khawh lomi hna le ram cheukhat nih a sining taktak in a chim duh lomi zong an um ko lai tiah Johns Hopkins University Center for Systems Science and Engineering hna nih an chim.\nKan theih dih cio cang bantuk in hi pulrai zawtnak hi December 2019 ah China ram Wuhan khua in ai thokmi a si. China ram in ai thokmi zawtnak a si ko nain a tu tiangah cun United States ah hi zawtnak in a zawmi le a thimi an tam cem rih. A tu tiangah United States ah hi zawtnak in a zaw cangmi hi minung 1.2 million renglo an si cang. Cu chung ah hi zawtnak ruang ah a thi cangmi hi minung 75,781 paoh cu an si cang lai tiah an chim chih. Ref: ABC News